Βιβλίο - Μύκονος: Η "φτερωτή ποδηλατούλα" φτάνει στο "νησί των ανέμων" | Naxos Press | Η ολοκληρωμένη ηλεκτρονική εφημερίδα Νάξου, Μικρών Κυκλάδων, Κυκλάδων\nΒρίσκεστε εδώ:Naxos Press » Βιβλίο » Μύκονος: Η "φτερωτή ποδηλατούλα" φτάνει στο "νησί των ανέμων"\n"Το πρώτο βιβλιοπαραμύθι κατά του παιδικού εθισμού στο Διαδίκτυο "Η Φτερωτή ποδηλατούλα" παρουσιάζει στη Μύκονο η συγγραφέας κα Λία Λάππα. Στην παρουσίαση, οι γονείς θα έχουν την ευκαιρία να παρακολουθήσουν ένα μικρό σεμινάριο για τον εθισμό στην τεχνολογία, ενώ τα παιδιά θα φανταστούν τους ήρωες του παραμυθιού πριν τους δουν και θα τους ζωγραφίσουν.\nΣάββατο 10 Νοεμβρίου στην αίθουσα της ΚΔΕΠΠΑΜ στις 18.00 - Είσοδος ελεύθερη".\nΖείτε με το ίντερνετ και όχι με το παιδί σας!\nΟ παιδικός εθισμός στο διαδίκτυο δεν είναι τίποτα άλλο από την άμεση εξάρτηση σωματική και ψυχική του παιδιού με το ίντερνετ και τις συσκευές του.\nΑυτό συμβαίνει γιατί οι γονείς ή ένας από τους δυο είναι εθισμένος σε αυτή τη συνήθεια.\nΤο πρόβλημα αρχίζει να μεγαλώνει όταν οι γονείς δεν αντιλαμβάνονται τον δικό τους εθισμό. Ο εθισμός στο διαδίκτυο έχει εξισωθεί με το κάπνισμα, το αλκοόλ και διάφορες άλλες ήπιες μορφές εθισμού ο οποίος μερικές φορές ξεπερνά και αυτό το επίπεδο.\nΗ ανάγκη μας για ίντερνετ όταν δεν πρόκειται για δουλειά δείχνει κενό στην επικοινωνία, στην ανάγκη για αξιοποίηση του ελεύθερου χρόνου και στην έλλειψη ενδιαφέροντος για ζωή ενώ στις περισσότερες περιπτώσεις καραδοκεί η κατάθλιψη.\nΑυτά, όσον αφορά τους γονείς και την ευκολία που αγοράζουν τάμπλετ για τα παιδιά τους για να κάθονται ήσυχα με το ίντερνετ. Ευτυχώς ή δυστυχώς τα παιδιά υπακούουν στους γενικούς κανόνες του σπιτιού άρα όταν οι γονείς βάζουν ανάμεσα σε αυτούς και τα παιδιά τους, το ίντερνετ είναι σαν να μη θέλουν να ζήσουν με τα παιδιά τους.\nΤι εννοούμε: Η καθημερινότητα μιας οικογένειας μπορεί να είναι πεζή, χαρούμενη ή πολύ θλιβερή μπορεί όμως να είναι και πολύ μοναχική.\nθα σταθούμε στο τελευταίο εξηγώντας το εξής: το παιδί "χαλάει" 8 με 9 ώρες στο σχολείο, μετά στο σπίτι θα συναντήσει την τηλεόραση που σίγουρα 1 με 2ώρες θα την παρακολουθήσει και αν υπάρχει και τάμπλετ η 1ώρα έφυγε νεράκι, υπάρχει και η εναλλακτική της παιδικής χαράς που πάλι δεν θα παίξει με τους γονείς γιατί οι ίδιοι μπορεί να είναι "καρφωμένοι" πάνω σε ένα κινητό.\nΌταν οι γονείς και κυρίως η μαμά έχει ένα κινητό στο χέρι και συνεχώς βλέπει social media συνηθίζει σωματικά να είναι αδρανής ενώ πνευματικά αυτό που παθαίνει είναι μια αγχώδης διαταραχή γιατί ο λαμπερός κόσμος του ίντερνετ που όλοι είναι χαρούμενοι και πλούσιοι δεν είναι δικός της ενώ πολλές είναι εκείνες οι φορείς που τα ψήγματα δημιουργικότητας χάνονται μπροστά στα «επιτεύγματα» των instagrammers με τους χιλιάδες αγορασμένους ή μη followers.\nΑπό την άλλη ο μπαμπάς που τις περισσότερες φορές έρχεται το βράδυ κουρασμένος εξαιτίας της δουλειάς μένει αμέτοχος σε σχέση με την καθημερινότητα του παιδιού ενώ τα σαββατοκύριακα αν έχει δουλειά στον υπολογιστή, για να βρει την ησυχία δίνει πολύ εύκολα το τάμπλετ στο παιδί.\nΩς γονείς πρέπει να επιλέξουμε να ζήσουμε με το παιδί μας και να περιορίσουμε το ίντερνετ. Το παράθυρο στον κόσμο είναι ωραίο όταν ζούμε σε αυτόν".


Πήρε το διπλό κι ανεβαίνει ο Δολιχιακός\nΣάββατο 17 Οκτωβρίου 2015 20:00\nΣπουδαία εκτός έδρας νίκη πήρε ο Δολιχιακός, που κέρδισε με σκορ 1-3 τον Απόλλωνα Βρυσιών, στα πλαίσια της 7ης αγωνιστικής της Α1’ ΕΠΣΛ. Οι φιλοξενούμενοι, έτσι, έφτασαν τους 9 βαθμούς, ενώ από την άλλη οι γηπεδούχοι παρέμειναν στην τελευταία θέση του βαθμολογικού πίνακα.\nΟ Δολιχιακός, άνοιξε το σκορ στο 28ο λεπτό, όταν ο Κώστας Σουγλής με κεφαλιά, κέρδισε τον Χουλιάρα και σημείωσε το 0-1. Στο 33’ μάλιστα, ο Στέφανος Σουγλής, με απευθείας εκτέλεση φάουλ, πέτυχε και δεύτερο τέρμα για την ομάδα του, σημειώνοντας το 0-2, βάζοντας τις βάσεις για την νίκη της ομάδας του.\nΣτο δεύτερο μέρος, η ομάδα του Κώστα Καζάκη, πέτυχε και τρίτο τέρμα, όταν στο 65’, ο Τριανταφύλλι, με πλασέ σημείωσε το 0-3, ενώ από την άλλη, η ομάδα των Βρυσιών το μόνο που κατάφερε, ήταν να μειώσει σε 1-3, με πλασέ του Αρβανιτοζήση, έπειτα από γύρισμα του Ζητούνη, διαμορφώνοντας έτσι το τελικό σκορ.\nΑπόλλων Βρυσιών (Χρήστος Καρασάββας): Χουλιάρας, Καμπουρούδης (46’ Θεοδώρου), Μπερσιάνης, Στεφανής, Γιαντσίδης, Λιάπης, Βουβαλούδης, Ζητούνης, Βαΐτσης, Αρβανιτοζήσης, Σουλιώτης.\nΔολιχιακός (Κώστας Καζάκης): Θεοδωράκης Β., Μιφτάρι, Θεοδωράκης Στ., Μητούλας (68’ Κότυλης), Σαπάκος, Σουγλής Στ., Ζιάκος (70’ Τζήκας), Ντόκος, Τριανταφύλλι, Σουγλής Κ., Παναγιώτου.\nΔιαιτητής: Τζήλος Βοηθοί: Νίκζας, Πατέτσος.


Αυγούστου 2019 ~ 2ο Γυμνάσιο Ελ. Βενιζέλου\nΣτο πλαίσιο της διάχυσης του ευρωπαϊκού προγράμματος Augmented Reality For You, τη Δευτέρα 29 Ιουλίου 2019 πραγματοποιήθηκε, σε πολύ φιλικό κλίμα, ενημερωτική συνάντηση με εκπροσώπους του Δήμου Χανίων, συγκεκριμένα με τον κ. Χατζηκυριάκο Μιχάλη, προϊστάμενο Διεύθυνσης Τοπικής Οικονομικής Ανάπτυξης, τον κ. Βαρδάκη Αντώνη, Αντιδήμαρχο Παιδείας και την κ. Κοτσιφάκη Μαρία, υπεύθυνη του Γραφείου Τουρισμού. Το σχολείο μας εκπροσωπούσε ο Διευθυντής κ. Χαραλαμπάκης Αντώνης, κάποιες από τις εκπαιδευτικούς που εργάστηκαν για το πρόγραμμα, οι κυρίες Σπάρταλη Νίκη, Βλαμάκη Χαρά και Γαλημιτάκη Σμαράγδη, καθώς και μια μαθήτρια η Στεφανία Παπαθανασίου.\nΣτη συνάντηση έγινε σύντομη αναφορά στους επιδιωκόμενους στόχους του διετούς προγράμματος και ακολούθησε παρουσίαση του δίπτυχου φυλλαδίου με τις τέσσερις διαδρομές, ‘’Χανιά: εναλλακτικές διαδρομές στη φύση και τον πολιτισμό από το 2ο Γυμνάσιο Ελ. Βενιζέλου΄΄, καθώς και των αυτοκόλλητων markers που αφορούν σε σημεία ενδιαφέροντος του Δήμου Χανίων (ΚΑΜ, Γυαλί Τζαμισί, Φιρκάς, κα). Οι εκπρόσωποι της Δημοτικής Αρχής έδειξαν μεγάλο ενδιαφέρον για το πρόγραμμα σχολιάζοντας με επαινετικά λόγια την προσπάθειά μας και, το κυριότερο, μας υποσχέθηκαν άμεση αξιοποίηση του παραδοτέου υλικού από τον Δήμο Χανίων σε τρέχουσες διοργανώσεις, όπως ο Αγροτικός Αύγουστος (30 Ιουλίου-6 Αυγούστου 2019) και η Έκθεση Βιβλίου (7-8 Αυγούστου 2019), καθώς και στα τρία τουριστικά περίπτερα του Δήμου. Τέλος έγινε πρόταση για μελλοντική συνεργασία του σχολείου μας με τον Δήμο Χανίων με σκοπό τη δημιουργία, με ψηφιακά μέσα, ανάλογων πολιτιστικών διαδρομών για την Παλιά Πόλη.\nΕυχαριστούμε θερμά τους κ.κ. Χατζηκυριάκο, Βαρδάκη και Κοτσιφάκη για την άμεση και ουσιαστική υποστήριξη της απόπειρας μας να προβάλουμε τη φύση και τον πολιτισμό των Χανίων με τη χρήση της τεχνολογίας της επαυξημένης πραγματικότητας. Η ενθουσιώδης ανταπόκρισή τους αποτελεί σημαντική – αν όχι τη σημαντικότερη-επιβράβευση μιας διετούς ομαδικής προσπάθειας που με πολύ κόπο και πολύ ζήλο μαθητές/τριες και καθηγητές/τριες φέραμε εις πέρας.\nΗ ομάδα του Erasmus KA2 Augmented Reality For You


«Κυκλώνουν» τις μεταρρυθμίσεις Γιάνναρη | ομογενεια , αμερική , πολιτική | ΕΘΝΙΚΟΣ ΚΗΡΥΞ\n«Κυκλώνουν» τις μεταρρυθμίσεις Γιάνναρη\nΟ Μιχάλης Γιάνναρης κατά την συγκέντρωση των ιδιοκτητών μικρομεσαίων επιχειρήσεων στην Αστόρια (Φωτογραφία: Γραφείο Μιχάλη Γιάνναρη)\nΝΕΑ ΥΟΡΚΗ. Η μεταρρύθμιση της απαλλαγής από την υποχρέωση καταβολής εγγύησης αποφυλάκισης των συλληφθέντων για συγκεκριμένα αδικήματα στην Πολιτεία της Νέας Υόρκης (bail reform), που προωθήθηκε από τον ομογενή Πολιτειακό Γερουσιαστή, Μιχάλη Γιάνναρη (Michael Giannaris), βρίσκεται, μεταξύ άλλων, στο στόχαστρο των Ρεπουμπλικανών, στην προσπάθειά τους να κερδίσουν όσο το δυνατόν περισσότερες θέσεις στην Πολιτειακή Γερουσία.\nΟ σημερινός συσχετισμός δυνάμεων (40 - 23 για τους Δημοκρατικούς), ο οποίος ανέτρεψε την ισχνή πλειοψηφία των Ρεπουμπλικανών πριν το 2018 (32 - 31) θεωρείται πως μπορεί -τουλάχιστον εν μέρει- να ανατραπεί, με την προεκλογική καμπάνια να εστιάζει, ως επί το πλείστον, στην προσπάθεια φθοράς των πιο «ευάλωτων» Δημοκρατικών γερουσιαστών.\nΕκτός από τη μεταρρύθμιση Γιάνναρη, οι Ρεπουμπλικανοί προβάλλουν τις ενδείξεις έξαρσης της εγκληματικότητας, όπως επίσης και τις αμφιλεγόμενες πολιτικές του Κυβερνήτη Αντριου Κουόμο (Andrew Cuomo) κατά τη διάρκεια της πανδημίας, αναφορικά με τους οίκους ευγηρίας.\n«Δεν μας εκπλήσσει να τους βλέπουμε να χρησιμοποιούν τα ίδια συνθήματα που έχουν χρησιμοποιήσει για δεκαετίες και οδήγησαν σε ιστορικές ήττες το 2018. Είναι η προσπάθειά τους να τρομάξουν τους ψηφοφόρους», δηλώνει ο Γιάνναρης με την ιδιότητα του προέδρου της προεκλογικής καμπάνιας των Δημοκρατικών της Γερουσίας.\nΟπως έγραψε πρόσφατα ο «Ε.Κ.», μέρος της χρηματοδότησης της επιθετικής προεκλογικής εκστρατείας κατά συγκεκριμένων Δημοκρατικών γερουσιαστών είναι και ο μεγαλοεπιχειρηματίας Ρον Λόντερ (Ron Lauder), επίτιμος πρόεδρος της Estee Lauder.\nΠάντως, ο Μιχάλης Γιάνναρης υποστήριξε πως, ακόμη και με την βοήθεια του Λόντερ, η καμπάνια των Ρεπουμπλικανών υπολείπεται οικονομικά.\nΥΠΟΛΟΙΠΟΣ ΕΛΛΗΝΙΣΜΟΣ 1351


ΝΟΜΟΣ 4059/2012 | ΦΕΚ Α 64-2012 | σελίδα 1 | nomoi.info\nΕΦΗΜΕΡΙΣ ΤΗΣ ΚΥΒΕΡΝΗΣΕΩΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ ΤΕΥΧΟΣ ΠΡΩΤΟ Αρ . Φύλλου 64 22 Μαρτίου 2012 ΝΟΜΟΣ ΥΠ' ΑΡΙΘ. 4059 Κύρωση του Μνημονίου Κατανόησης μεταξύ του Υπουργείου Εξωτερικών της Ελληνικής Δημοκρατίας και του Υπουργείου Εξωτερικών της Ομοσπονδιακής Δημοκρατίας της Βραζιλίας για συνεργασία μεταξύ της Διπλωματική Ακαδημίας του Υπουργείου Εξωτερικών της Ελληνικής Δημοκρατίας και του Ινστιτούτου Rio Branco του Υπουργείου Εξωτερικών της Ομοσπονδιακής Δημοκρατίας της Βραζιλίας.\nΝΟΜΟΣ ΥΠ' ΑΡΙΘ. 4059 Κύρωση του Μνημονίου Κατανόησης μεταξύ του Υπουργείου Εξωτερικών της Ελληνικής Δημοκρατίας και του Υπουργείου Εξωτερικών της Ομοσπονδιακής Δημοκρατίας της Βραζιλίας για συνεργασία μεταξύ της Διπλωματική Ακαδημίας του Υπουργείου Εξωτερικών της Ελληνικής Δημοκρατίας και του Ινστιτούτου Rio Branco του Υπουργείου Εξωτερικών της Ομοσπονδιακής Δημοκρατίας της Βραζιλίας.\nΚυρώνεται και έχει την ισχύ, που ορίζει το άρθρο 28 παρ. 1 του Συντάγματος, το Μνημόνιο Κατανόησης μεταξύ του Υπουργείου Εξωτερικών της Ελληνικής Δημοκρατίας και του Υπουργείου Εξωτερικών της Ομοσπονδιακής Δημοκρατίας της Βραζιλίας για συνεργασία μεταξύ της Διπλωματικής Ακαδημίας του Υπουργείου Εξωτερικών της Ελληνικής Δημοκρατίας και του Ινστιτούτου Rio Branco του Υπουργείου Εξωτερικών της Ομοσπονδιακής Δημοκρατίας της Βραζιλίας, που υπογράφηκε στην Αθήνα, στις 3 Απριλίου 2009, το κείμενο του οποίου σε πρωτότυπο στην αγγλική γλώσσα και σε μετάφραση στην ελληνική έχει ως εξής:\n1711 NEWLINENEWLINE ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ NEWLINENEWLINE ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ NEWLINENEWLINE ΤΕΥΧΟΣ ΠΡΩΤΟNEWLINENEWLINEΑρ . Φύλλου NEWLINENEWLINE 64 NEWLINENEWLINE 22 Μαρτίου 2012 NEWLINENEWLINE ΝΟΜΟΣ ΥΠ' ΑΡΙΘ. 4059 NEWLINENEWLINE Κύρωση του Μνημονίου Κατανόησης μεταξύ του Υπουργείου Εξωτερικών της Ελληνικής Δημοκρατίας και του Υπουργείου Εξωτερικών της Ομοσπονδιακής Δημοκρατίας της Βραζιλίας για συνεργασία μεταξύ της Διπλωματική Ακαδημίας του Υπουργείου Εξωτερικών της Ελληνικής Δημοκρατίας και του Ινστιτούτου Rio Branco του Υπουργείου Εξωτερικών της Ομοσπονδιακής Δημοκρατίας της Βραζιλίας. NEWLINENEWLINE Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ NEWLINENEWLINE Εκδίδομε τον ακόλουθο νόμο που ψήφισε η Βουλή: NEWLINENEWLINE Άρθρο πρώτο NEWLINENEWLINE Κυρώνεται και έχει την ισχύ, που ορίζει το άρθρο 28 παρ. 1 του Συντάγματος, το Μνημόνιο Κατανόησης μεταξύ του Υπουργείου Εξωτερικών της Ελληνικής Δημοκρατίας και του Υπουργείου Εξωτερικών της Ομοσπονδιακής Δημοκρατίας της Βραζιλίας για συνεργασία μεταξύ της Διπλωματικής Ακαδημίας του Υπουργείου Εξωτερικών της Ελληνικής Δημοκρατίας και του Ινστιτούτου Rio Branco του Υπουργείου Εξωτερικών της Ομοσπονδιακής Δημοκρατίας της Βραζιλίας, που υπογράφηκε στην Αθήνα, στις 3 Απριλίου 2009, το κείμενο του οποίου σε πρωτότυπο στην αγγλική γλώσσα και σε μετάφραση στην ελληνική έχει ως εξής: NEWLINENEWLINE


Ορθοδοξη Εμπειρια: ΧΡΙΣΤΙΑΝΙΚΗ ΕΝΟΤΗΤΑ\nΑνταποκρινόμενοι στο πρόσφατο έγγραφο από το Βατικανό [*], παραθέτουμε μια Ορθόδοξη άποψη για την «Ενότητα», η οποία άποψη, αν και διατυπώθηκε πριν από 50 χρόνια, αξίζει να την μελετήσουμε...\nΦυσικά παραδεχόμαστε πως η Ενότητα της Χριστιανοσύνης έχει διασπασθεί, και πως η ενότητα της Πίστεως και η ακεραιότητα της Τάξεως έχουν βάναυσα καταπατηθεί. Όμως δεν παραδεχόμαστε πως η Ενότητα της Εκκλησίας – και συγκεκριμένα της «ορατής» και ιστορικής Εκκλησίας – έχει ποτέ διασπασθεί ή απωλεσθεί, ώστε σήμερα να αποτελεί ζήτημα για διερεύνηση και ανακάλυψη. Το ζήτημα της Ενότητας είναι, συνεπώς, για εμάς, ζήτημα επιστροφής στην πληρότητα της Πίστεως και της Τάξεως, με πλήρη πιστότητα προς το μήνυμα της Γραφής και της Παράδοσης, και σε υπακοή του θελήματος του Θεού: «ίνα πάντες έν ώσι».\nΠολύ πριν την διάσπαση της ενότητας της Δυτικής Χριστιανοσύνης, η Ορθόδοξη Εκκλησία είχε ήδη μια οξύτατη αίσθηση της ουσιαστικής σημασίας του «ενός» σώματος των Χριστιανών πιστών, και από την πρώτη στιγμή της έναρξής Της, απεχθανόταν τις διαιρέσεις εντός του Χριστιανικού κόσμου. Όπως στο παρελθόν, έτσι και στο παρόν, οδύρεται για την μη-ενότητα ανάμεσα σε αυτούς που δηλώνουν οπαδοί του Ιησού Χριστού, των οποίων ο σκοπός στον κόσμο ήταν να ενώσουν όλους τους πιστούς σε ένα σώμα. Η Ορθόδοξη Εκκλησία αισθάνεται πως, εφ’ όσον Αυτή δεν σχετίζεται με τα γεγονότα που αφορούν στην διάσπαση της θρησκευτικής ενότητας στην Δύση, η Ίδια έχει ειδική ευθύνη να προσφέρει υπέρ της αποκατάστασης της Χριστιανικής ενότητας – πράξη που θα καταστήσει αποτελεσματικό το μήνυμα του Ευαγγελίου μέσα σε ένα κόσμο που απειλείται από παγκόσμιες συγκρούσεις και γενική αβεβαιότητα για το μέλλον.\nΔηλώνουμε και πάλι όσα δηλώθηκαν στο Έβανστον και όσα είχαν γνωστοποιηθεί στο παρελθόν σε όλα τα δια-ομολογιακά συνέδρια στα οποία είχαν συμμετάσχει εκπρόσωποι της Ορθοδόξου Εκκλησίας. Δεν είναι χάριν της προσωπικής μας αξίας, αλλά χάριν θείας συγκατάβασης που αντιπροσωπεύουμε την Ορθόδοξη Εκκλησία και έχουμε την ευκαιρία να εκφράσουμε τις αξιώσεις Της.\nΔεσμευόμεθα συνειδησιακά να δηλώσουμε με σαφήνεια αυτό που λογικά συμπεραίνεται: πως όλα τα άλλα μέλη έχουν άμεσα ή έμμεσα αποκοπεί από την Ορθόδοξη Εκκλησία. «Ενότητα» από την Ορθόδοξη άποψη σημαίνει επιστροφή των αποκομμένων μελών στην ιστορική Ορθόδοξη, Μία, Αγία, Καθολική και Αποστολική Εκκλησία.\nΗ Ενότητα που αντιπροσωπεύεται από την Ορθοδοξία στηρίζεται στην ταυτότητα της πίστεως, της τάξεως και της λατρείας. Και οι τρεις αυτές πλευρές της ζωής της Εκκλησίας είναι εξωτερικά διασφαλισμένες από την πραγματικότητα της αδιάκοπης διαδοχής των επισκόπων, που αποτελεί εγγύηση για την αδιάκοπη συνέχεια της Εκκλησίας, με Αποστολική προέλευση. Αυτό σημαίνει πως η ασυμβίβαστη πληρότητα της Εκκλησίας απαιτεί την διατήρηση και της επισκοπικής Της δομής, καθώς και της μυστηριακής ζωής. Καθώς είναι προσκολλημένη γερά στην Αποστολική Της κληρονομιά, η Ορθόδοξη Εκκλησία διατείνεται πως δεν είναι δυνατή μια πραγματική ενότητα όπου απουσιάζει η Επισκοπεία και τα Μυστήρια, και θλίβεται με το γεγονός ότι και οι δύο αυτοί θεσμοί έχουν είτε απορριφθεί είτε διαστρεβλωθεί σε ορισμένα μέρη της Χριστιανοσύνης. Κάθε συμφωνία επί της Πίστεως οφείλει να στηρίζεται στο κύρος των αποφάσεων των επτά Οικουμενικών Συνόδων, που αντιπροσωπεύουν την γνώμη της μίας αδιαιρέτου Εκκλησίας της αρχαίας εποχής, καθώς και στην διάδοχη Παράδοση όπως αυτή διατηρήθηκε μέσα στη ζωή της Ορθοδόξου Εκκλησίας.\nΛυπούμεθα, που το τόσο ζωτικό ζήτημα του Ιερατείου καθώς και της Αποστολικής Διαδοχής – χωρίς τα οποία κατά την γνώμη μας δεν υπάρχει ούτε ενότητα, ούτε εκκλησία – δεν είχαν συμπεριληφθεί στο πρόγραμμα του Συνεδρίου αυτού. Όλα τα προβλήματα που αφορούν την Τάξη φαίνεται να απουσιάζουν από το πρόγραμμα. Αυτά, κατά την γνώμη μας, είναι βασικά για οποιαδήποτε μελέτη της Ενότητας.\nΚοινή πίστη και κοινή λατρεία είναι αδιαχώριστα στην ιστορική συνέχεια της Ορθοδόξου Εκκλησίας. Όμως ούτε η μία, ούτε η άλλη δεν μπορούν να διατηρηθούν ακέραιες και ανέπαφες, μεμονωμένα. Και οι δύο πρέπει να διατηρούνται σε μια οργανική και εσωτερική σχέση μεταξύ τους. Αυτός είναι ο λόγος που η Χριστιανική ενότητα δεν μπορεί να πραγματοποιηθεί με το να καθορίζονται απλώς τα άρθρα της πίστεως ή ποιό σύμβολο πίστεως θα πρέπει να θεωρηθεί ότι αποτελεί την βάση της ενότητας. Πέραν της αποδοχής κάποιων δογμάτων της πίστεως, είναι απαραίτητο να επιτευχθεί και η εμπειρία της κοινής παράδοσης ή «communis sensus fidelium» (=κοινό αίσθημα πίστεως) το οποίο να διατηρείται μέσω μιας κοινής λατρείας εντός του ιστορικού πλαισίου της Ορθοδόξου Εκκλησίας. Δεν είναι δυνατόν να υπάρξει πραγματική ομοφωνία πίστεως, αν η πίστη εκείνη δεν παραμείνει μέσα στην ζωή και την ιερή παράδοση της Εκκλησίας, η οποία μένει ίδια και απαράλλακτη διαχρονικά.\nΜέσα από την εμπειρία της λατρείας επιβεβαιώνουμε την αληθινή πίστη, και αντιστρόφως, μέσα από την αναγνώριση μιας κοινής πίστεως εξασφαλίζουμε την πραγματικότητα της εν πνεύματι και εν αληθεία λατρείας.\nΕίχε ήδη δηλωθεί από τους Ορθοδόξους εκπροσώπους στο Εδιμβούργο το 1937, πως πολλά προβλήματα παρουσιάζονται στα Συνέδρια Πίστεως και Τάξεως κατά τέτοιον τρόπο και σε τέτοιο περιβάλλον, ώστε να είναι εντελώς ανάρμοστα στους Ορθοδόξους. Οφείλουμε να επαναλάβουμε την ίδια δήλωση και τώρα.\nΑλλά και πάλι όπως στο Εδιμβούργο προ ετών, θέλουμε να αποδείξουμε την ετοιμότητά μας και την προθυμία μας να συμμετάσχουμε στην μελέτη προκειμένου η Αλήθεια του Ευαγγελίου και η πληρότητα της Αποστολικής Παράδοσης να έλθει εις γνώση όλων εκείνων που αληθινά, ανιδιοτελώς και ευσεβώς επιζητούν την Ενότητα, στον Ευλογημένο Κύριό μας και στην Μία, Αγία, Καθολική και Αποστολική Του Εκκλησία.\nΠρωτοπρεσβ. Π. Γεώργιος Φλωρόφσκυ\nΠρωτοπρεσβ. Π. Ευσέβιος Α. Στεφάνου\nπ. Γεώργιος Π. Γάλλος\n* Ο Πάπας Βενέδικτος 16ος έχει επαναβεβαιώσει το παγκόσμιο πρωτείο της Ρωμαιοκαθολικής Εκκλησίας, εγκρίνοντας ένα έγγραφο που λέει πως οι Ορθόδοξες Εκκλησίες ήσαν αποστατικές και πως τα άλλα Χριστιανικά δόγματα δεν ήσαν πραγματικές εκκλησίες.\nΤο έγγραφο αυτό έλεγε πως οι Ορθόδοξες εκκλησίες ήσαν πράγματι «εκκλησίες» επειδή έχουν Αποστολική διαδοχή και πως «απολάμβαναν πολλά στοιχεία αγιασμού και αληθείας». Όμως έλεγε πως κάτι έλειπε από αυτές, επειδή δεν αναγνωρίζουν το πρωτείο του πάπα – ένα ελάττωμα, ή μια «πληγή» που τις έβλαψε, λέει...


06/04/201908/04/2019 - ΠΡΩΤΑ ΘΕΜΑΤΑ\nΣτις 19 Μαρτίου στον «Η» (αρ. φ. 7020) ο «Ιβάν» έγραψε στη στήλη του «3ο Μάτι» (Σελίδα 2) ένα σχόλιο που απευθυνόταν στον πρόεδρο της «Κίνησης Πολιτών Κεφαλονιά, νησί για όλους» Αλέξανδρο Παντελειό, ο οποίος τυγχάνει και πρόεδρος του τοπικού ΤΕΕ.\nΣτη συνέχεια ο Αλ. Παντελειός έστειλε στον «Η» την ακόλουθη ανακοίνωση που δημοσιεύθηκε στον «Η» (2/4, αρ. φ. 7029, σελ. 3):\nΠριν μέρες, ο αγαπητός Παναγής Σιμωτάς μου απηύθηνε δημόσια την εξής τοποθέτηση:\n“Κον Αλέξανδρο Παντελειό, πρόεδρο ΤΕΕ και υποψήφιο δήμαρχο, ενταύθα:\nΈχουμε πει ότι η «Κίνηση Ενεργών Πολιτών» είναι ο τίτλος της ανεπανάληπτης Κίνησης «Ο Τόπος Πάνω απ’ όλα», υπό την εμπνευσμένη προεδρία του Προέδρου Παναγή Σιμωτά. Μέχρι εδώ απλή αναφορά.\nΟμως το σύνθημα: «Πολιτική διά των πολιτών και ουχί δια των πολιτικών», ήταν βασικό «μότο» της Κίνησης.\nΈτσι, απλώς, δια την ιστορίαν και μόνο!”\nΚαταρχήν τον ευχαριστώ πολύ για την ενημέρωση. Είναι σημαντικό να βλέπεις ότι χρόνια μετά, οι ανησυχίες και οι επιδιώξεις των πολιτών παραμένουν οι ίδιες διαχρονικά. Εύχομαι οι αξίες και οι στόχοι της δικής μας Κίνησης Πολιτών “Κεφαλονιά, νησί για όλους” να οδηγήσουν τους πολίτες της Κεφαλονιάς σε έναν νέο τρόπο συμμετοχής στα κοινά και να θέσουν τον πολίτη στο κέντρο της τοπικής αυτοδιοίκησης.Αλέξανδρος Παντελειός\nγια το Δήμο Αργοστολίου\nΣτην ανακοίνωση του Αλ. Παντελειού ο Πρόεδρος απάντησε τα ακόλουθα:\n«Μάλλον ως ολίγον …αργοπορημένον αστείον πρωταπριλιάτικον, το εξέλαβα!\n1ον: ΟΥΔΕΠΟΤΕ απέστειλα τέτοια ή οιανδήποτε άλλην επιστολή στον Υποψήφιον, πολλά υποσχόμενον, Νέον!\nΟΥΔΕΠΟΤΕ ΚΑΙ ΟΥΔΕΜΙΑΝ! Δημοσίως ή κατ’ ιδίαν!\n2ον: Διερωτώμαι, επιπροσθέτως: Είναι δυνατόν να στείλω εγώ, ο ίδιος, επιστολήν στην οποίαν αναφέρομαι σε …εμένα, στον …εαυτόν μου, ως …ασκούντα …”εμπνευσμένη προεδρία”;\nΥπάρχει παρόμοιον προηγούμενον στο παρελθόν μου, αυτό με την Πρωτοβουλία Ενεργών Πολιτών, στην οποίαν συμμετείχα, επί χρόνια;\n3ον: Αδυνατώ να δεχθώ ότι, ένας μορφωμένος και ευγενέστατος Νέος, ως ο Υποψήφιος, θα ανεφέρετο στον γέροντα γράφοντα, ως …”αγαπητόν Παναγή”!\n4ον: Επί του προκειμένου και μόνον ενώ, προ ημερών, απελάμβανα τον καφέ μου στο γνωστό «PREMIER”, ο κύριος Αλέξανδρος, ευγενέστατα με είδε, με εχαιρέτησε και με ερώτησε κάτι σχετικόν με την τότε «Κίνησή» μας! Κατά την διάρκεια της σύντομης και λίαν ευχάριστης συζήτησής μας, του υπενθύμισα ως γέρων και γνωστός του, ότι είθισται να μνημονεύεται το όνομα εκείνων οι οποίοι κάτι σημαντικόν, παλαιότερα και πρώτοι, είχαν ως αποκλειστικό «μότο», σε κάποια δραστηριότητά τους (και δη για χρόνια πάρα πολλά) και ακριβώς αυτό, σήμερα, χρησιμοποιείται από τους νεότερους, για οιονδήποτε λόγον.\nΑπλά, χωρίς άλλη συνέχεια, επί του θέματος.\n5ον: Εκ βαθέων του εύχομαι καλήν επιτυχίαν, στους ευγενείς του Στόχους!\n(ΣΗΜ. «Η»: Ο Ιβάν που έγραψε το σχόλιο στο «3ο Μάτι», όπως μας είπε, δεν αντέδρασε στην τοποθέτηση του Αλ. Παντελειού με απάντηση-διόρθωση, καθώς θεώρησε ότι ο Πρόεδρος θα απαντήσει επί του θέματος, επαναφέροντας στην τάξη τον Αλ. Παντελειό, όπερ και εγένετο!)\nΤο δημοσιεύμα του «Η» με την ανακοίνωση του Αλέξανδρου Παντελειού


Ρεμπέτικη Τετράς - Άρχισαν Τα Όργανα mp3 download\nwaterlooband » Country, Folk » Ρεμπέτικη Τετράς - Άρχισαν Τα Όργανα\nΡεμπέτικη Τετράς - Άρχισαν Τα Όργανα mp3 flac\nΡεμπέτικη_Τετράς Rebetiko 2005\nSize MP3 album: 1396 mb. | Size FLAC album: 1825 mb.\nStream Άρχισαν τα όργανα - Κωνσταντίνος Μπιτζένης by crysis850 from desktop or your mobile device.\nMembers: Αγάθωνας Ιακωβίδης, Γλυκερία, Μπάμπης Γκολές, Μπάμπης Τσέρτος. ρχισαν Τα Όργανα (2xCD, Album).\nVideo Άρχισαν τα όργανα. 11. Άρχισαν τα όργανα. Top Songs Κώστας Μακεδόνας. ι ειν' η πατρίδα μας. Τρεις .\nνοιξη και άρχισαν τα όργανα και οι μεγάλοι χοροί στο Τοπ Χανέ! ο δρόμος μας γέμισε με τους καλύτερους! It looks like you may be having problems playing this video. If so, please try restarting your browser. υριακή μεσημέρι 15 του Απρίλη σας περιμένουμε. βάσω βασιλειάδου ξέρει να μας ενώνει με μουσικές και τραγούδια που αγαπάμε να τα ακούμε και οχι μόνο! 6,748 Views.\nίνα/Συνθέτης: Σουγιούλ Μιχάλης, Γιαννίδης Κώστας/Στιχουργός: Γιαννακόπουλος Χρήστος, Σακελλάριος Αλέκος) 02▶Ο Τραμπαρίφας (Ερμηνευτής: Νησίδης Κυριάκος/Συνθέτης: Σουγιούλ Μιχάλης/Στιχουργός: Γιαννακόπουλος Χρήστος, Σακελλάριος Αλέκος, Σουγιούλ Μιχάλης) 03▶Άρχισαν Τα Όργανα (Ερμηνευτής . KOSTAS KOKOTINIS 1:12:35Τα Αρχοντορεμπετικα (Vo. ial Audio) 39:07Δέκα διαμάντια του Νίκου Παπάζογλου 2:10:17Βασίλης Τσιτσάνης - 40 Μεγάλες επιτυχίες 1:02:14ΜΙΝΟΡΕ MIX ΑΘΗΝΑΙΚΗ ΚΟΜΠΑΝΙΑ 2:31:40Απόστολος Καλδάρας Μεγάλες Επιτυχίες (Full Album) 1:28:51Στην υγειά μας ρε παιδιά -Τα ρεμπέτικα της ταβερνας - μόνο τα τραγούδια 1:23:30Roots of.\nHomeΕΠΙΚΑΙΡΟΤΗΤΑΆρχισαν τα όργανα! Τέλος από το ΑΠΕ ο Ψύλλο. ΠΙΚΑΙΡΟΤΗΤΑ.\nalbum Weekly Top. album Pop Hotlist. music noteChords for Κορωνης, Φιλανδρος - Αρχισαν τα οργανα - Arxisan ta organa. λυκερία - Άρχισαν τα όργανα ( Original + Lyrics ). Extract Chords. έννυ Μπαλτατζή Άρχισαν τα όργανα Στήν υγειά μας 21-2-2015.\nENJOY :) Στίχοι: Σταμάτης Κραουνάκης Μουσική: Σταμάτης Κραουνάκης Πρώτη εκτέλεση: Φάνης Μεζίνης LYRICS: Πανεπιστήμιο Κι άμα θες αναφορά Πήγε 2000 γίναν οι γονείς μωρά τα μωρά μπαμπάδες Κι όπως περπατούσα κι όπως σ' αγαπούσα ζούλα μού το σφύριξαν κάτι μασκαράδες, κι όπως περπατούσα κι όπως σ' αγαπούσα τ' άκουγα που το 'λεγαν κι οι πιτσιρικάδες: Ο έρωτας δεν πάει πανεπιστήμιο, δεν ξέρει γράμματα, ξέρει.\n1-1 –Γλυκερία Άρχισαν Τα Όργανα\n1-2 –Μπάμπης Τσέρτος Άτιμη Τύχη\n1-3 –Μπάμπης Γκολές, Αγάθωνας Ιακωβίδης Τα Ζηλιάρικα Σου Μάτια\n1-4 –Γλυκερία Βόλο, Λάρισα, Καρδίτσα\n1-5 –Μπάμπης Τσέρτος Σβήσε Με Απ' Το Χάρτη\n1-6 –Μπάμπης Γκολές Εγώ Το Είδα Τ' Όνειρο\nWritten-By – Μ. Σουγιούλ*, Ν. Φατσέας*\n1-7 –Γλυκερία, Χορωδία* Το Σκαλοπάτι Σου\n1-8 –Μπάμπης Τσέρτος Πίνω Και Μεθώ\n1-9 –Γλυκερία Τα Δαχτυλίδια\n1-10 –Μπάμπης Τσέρτος Φυσάει Ο Μπάτης\nWritten-By – Ι. Γεωργακοπούλου*\n1-11 –Γλυκερία Η Παλιοπαρέα\nWritten-By – Γ. Μουζάκης*, Η. Λυμπερόπουλος*\n1-12 –Αγάθωνας Ιακωβίδης Τα Παλιομισοφόρια\n1-13 –Γλυκερία Ο Μπουφετζής\nWritten-By – Γ. Παπαϊωάννου*, Γ. Μπάτης*, Δ. Σέμσης*\n1-14 –Αγάθωνας Ιακωβίδης, Χορωδία* Φραγκοσυριανή\n1-15 –Γλυκερία, Αγάθωνας* Της Γερακίνας Γιος\n2-1 –Αγάθωνας Ιακωβίδης Πέντε Μάγκες Στον Περαία\nWritten-By – Γ. Εϊτζιρίδης*\n2-2 –Μπάμπης Τσέρτος Νόστιμο Τρελό Μικρό Μου\n2-3 –Αγάθωνας Ιακωβίδης Γιοβάν Τσάους\n2-4 –Γλυκερία Πεντάμορφη\nWritten-By – Α. Χατζηχρήστος*, Χ. Βασιλειάδης*\n2-5 –Μπάμπης Γκολές Μεσάνυχτα Βαθιά\nWritten-By – Γ. Λαύκας*, Χ. Κολοκοτρώνης*\n2-6 –Αγάθωνας*, Γλυκερία Τα Παιδιά Της Γειτονιάς Σου\nArranged By – Μάρκος ΒαμβακάρηςWritten-By – Παραδοσιακό*\n2-7 –Γλυκερία, Αγάθωνας Ιακωβίδης Με Παρέσυρε Το Ρέμα\n2-8 –Μπάμπης Γκολές Βαδίζω Και Παραμιλώ\n2-9 –Αγάθωνας Ιακωβίδης Το Χαρέμι Στο Χαμάμ\n2-10 –Γλυκερία, Μπάμπης Τσέρτος Μυστικό Να Το Χεις Πρέπει\n2-11 –Αγάθωνας Ιακωβίδης Οι Μερακλήδες\n2-12 –Γλυκερία, Αγάθωνας* Αεροπλάνο Θα Πάρω\n2-13 –Μπάμπης Γκολές Μάγισσες Φέρτε Βότανα\nWritten-By – Γ. Τατασόπουλος*, Ν. Ρούτσος*\n2-14 –Γλυκερία, Αγάθωνας Ιακωβίδης, Μπάμπης Γκολές Στρίβε Λόγια\nWritten-By – Γ. Καρράς*, Ζ. Θάνος*\n2-15 –Αγάθωνας Ιακωβίδης Το Παιχνίδι Του Αμερικάνου\nBarcode: 5 203108 908420\nPerformer: Ρεμπέτικη Τετράς\nTitle: Άρχισαν Τα Όργανα\nOther Formats: MMF MP2 ADX DXD WMA AHX MIDI\nMusic albums related to Ρεμπέτικη Τετράς - Άρχισαν Τα Όργανα:\nΚαίτη Γκρέυ - Καίτη Γκρέυ download flac mp3\nΓλυκερία, Στέλιος Φωτιάδης - Στα Μάτια Κοίτα Με download flac mp3\nΤώνης Μαρούδας = Tonis Maroudas - Αξέχαστες Επιτυχίες = Axehastes Epitihies download flac mp3\nΒαγγέλης Περπινιάδης - Τσιφτετέλια download flac mp3\nΤόλης Κετσελίδης - Ιπτάμενος Δίσκος download flac mp3\nVarious - Οι Κυρίες Τραγουδούν Τα Λαϊκά download flac mp3\nΜπάμπης Τσετίνης - Τραγούδια Από Τις 45 Στροφές download flac mp3


Το μεγαλύτερο σε ηλικία πάντα σε αιχμαλωσία, γιόρτασε τα γενέθλιά του - Greek\nΤο μεγαλύτερο σε ηλικία πάντα σε αιχμαλωσία, γιόρτασε τα γενέθλιά του\n2020-08-19 16:13:26 Εύα Παπαζή\nΗ Σινσίνγκ, το γιγαντιαίο πάντα, απολαμβάνει μια τούρτα γενεθλίων εξαιρετικά φτιαγμένη για εκείνη στον ζωολογικό κήπο Τσονγκτσίνγκ στο δήμο Τσονγκτσίνγκ της νοτιοδυτικής Κίνας, στις 16 Αυγούστου 2020. (Xinhua / Tang Yi)\nΈνα πάρτι γενεθλίων πραγματοποιήθηκε στο ζωολογικό κήπο του Τσονγκτσίνγκ της νοτιοδυτικής Κίνας την Κυριακή, για μια διασημότητα ανάμεσα στους θαυμαστές των γιγαντιαίων πάντα, την Σινσινγκ, η οποία είναι γνωστή και ως "γιαγιά πάντα" που φέτος έγινε 38 ετών.\nΜια τούρτα γενεθλίων καλυμμένη με τροφές που λατρεύει το γιγαντιαίο πάντα, όπως μπαμπού, καρότα και καρπούζι, ετοιμάστηκε για το ηλικιωμένο θηλυκό, που γενικά βρίσκεται σε καλή φυσική κατάσταση αν και περιστασιακά εμφανίζει υπέρταση.\nΠερισσότεροι από 100 θαυμαστές της «γιαγιάς πάντα» παρακολούθησαν το πάρτι γενεθλίων στον ζωολογικό κήπο.\nΗ Σινσίνγκ είναι το μεγαλύτερο γιγαντιαίο πάντα σε αιχμαλωσία στον κόσμο, και η ηλικία της ισοδυναμεί σε περισσότερα από 110 ανθρώπινα χρόνια. Γεννήθηκε το 1982 στην άγρια φύση της επαρχίας Μπαοσίνγκ της επαρχίας Σιτσουάν, ακριβώς εκεί όπου ο Γάλλος καθολικός ιερέας, ζωολόγος και βοτανολόγος Armand David ανακάλυψε αυτό το είδος το 1869.\nΉρθε στο ζωολογικό κήπο Τσονγκτσίνγκ σε ηλικία ενός έτους και είναι η αρχηγός μιας τεράστιας οικογένειας 153 πάντα, τουλάχιστον μέχρι τώρα.\nΤα παιδιά της εξαπλώνονται σε όλη την Κίνα και σε άλλες χώρες και περιοχές, συμπεριλαμβανομένων των Ηνωμένων Πολιτειών, του Καναδά και της Ιαπωνίας.\nΣύμφωνα με τον τεχνικό διευθυντή του ζωολογικού κήπου, Γιν Γιαντσιάνγκ, δεν υπάρχουν πάνω από 30 πάντα σε όλο τον κόσμο που να έχουν ζήσει πάνω από τριάντα χρόνια.\nΟ ζωολογικός κήπος πραγματοποιεί εκτενή παρατήρηση και φυσικές εξετάσεις στην Σινσίνγκ, μετρώντας την αρτηριακή της πίεση και ελέγχοντας την στοματική της υγεία κάθε εβδομάδα, πρόσθεσε ο Γιν.


meteo.gr: Πιθανό ρεκόρ υψηλών πιέσεων στη Δυτική Ευρώπη\nΕΑΑ-Πεντέλη, Δευτέρα 20 Ιανουαρίου 2020\nΈνας ισχυρός αντικυκλώνας έχει αναπτυχθεί τη Δευτέρα 20 Ιανουαρίου 2020 στη Βορειοδυτική Ευρώπη και μετεωρολογικοί σταθμοί στη Νοτιοδυτική Μεγάλη Βρετανία (Χάρτης) κατέγραψαν τιμές ατμοσφαιρικής πίεσης άνω των 1050 hPa. Οι τιμές αποτελούν ρεκόρ για ορισμένους σταθμούς και για άλλους είναι οι υψηλότερες από το 1957 όταν ήταν η τελευταία φορά που καταγράφηκαν τιμές άνω των 1050 hPa, ενώ μόλις 9 φορές έχει ξεπεραστεί αυτό το κατώφλι στη Μεγάλη Βρετανία από το έτος 1808 που ξεκίνησαν οι καταγραφές. Η Εθνική Μετεωρολογική Υπηρεσία της Αγγλίας επεξεργάζεται τα δεδομένα των μετεωρολογικών σταθμών του δικτύου της και αναμένεται η δημοσίευση των υψηλότερων τιμών. Ο παρακάτω χάρτης δείχνει τις μετρήσεις των σταθμών στις 11:00 ώρα Ελλάδας.\nΗ υψηλή ατμοσφαιρική πίεση επηρεάζει την κατανομή της θερμοκρασίας στην τροπόσφαιρα, δημιουργώντας ένα ισχυρό στρώμα θερμοκρασιακής αναστροφής (δηλαδή η θερμοκρασία αυξάνεται αντί να μειώνεται έως ένα ύψος). Αυτό το φαινόμενο με τη σειρά του οδηγεί σε υποβάθμιση της ποιότητας του αέρα κοντά στο έδαφος λόγω εγκλωβισμού των ρύπων και επηρεάζει τη διάδοση των τηλεοπτικών και ραδιοφωνικών σημάτων (διαβάστε περισσότερα παρακάτω).\nΕΑΑ-Πεντέλη, Κυριακή 19 Ιανουαρίου 2020


Κέρδη ο χρυσός για τέταρτη διαδοχική εβδομάδα | The Indicator\nΜε απώλειες έκλεισε ο χρυσός την Παρασκευή, με το πολύτιμο μέταλλο να δέχεται πιέσεις από την ενίσχυση της απόδοσης των αμερικανικών κρατικών ομολόγων αλλά και το σταθερό δολάριο, ωστόσο σε εβδομαδιαία βάση κατέγραψε κέρδη για τέταρτο διαδοχικό 5νθήμερο.\n“Οι υψηλότερες μακροπρόθεσμες αποδόσεις των κρατικών ομολόγων είναι πιθανότατα ο καταλύτης για την ημερήσια πτώση της τιμής του χρυσού”, δήλωσε στη MarketWatch ο Michael Armbruster, διευθύνων σύμβουλος της Altavest.\n“Τα καλά νέα για τους gold bugs είναι ότι το τεχνικό και θεμελιώδες set up του χρυσού γίνεται πολύ πιο ανοδικό”, τόνισε ο ίδιος. “Έχουμε περάσει από την πώληση-ράλι πάνω από τα 1.800 δολάρια στην αγορά-βουτιά κάτω από τα 1.800 δολάρια”.\nΕπιπλέον, την Παρασκευή το 10ετές κρατικό ομόλογο των ΗΠΑ κινήθηκε ανοδικά πιέζοντας τον χρυσό, με την απόδοσή του να κυμαινόταν πέριξ του 1,32%. Στην εβδομάδα, η απόδοση του 10ετούς ομολόγου υποχώρησε κατά περίπου 4 μονάδες βάσης.\nΤο αμερικανικό δολάριο σημείωσε μικρά κέρδη της τάξης του 0,1% την Παρασκευή σύμφωνα με τον δείκτη ICE U.S. Dollar, ενώ στην εβδομάδα πρόσθεσε 0,6%, σύμφωνα με τα στοιχεία της FactSet.\nΗ προσοχή των επενδυτών στράφηκε και σε μια χειρότερη των εκτιμήσεων μέτρηση του καταναλωτικού κλίματος η οποία επισκίασε τους ισχυρά στοιχεία για τις λιανικές πωλήσειες στις ΗΠΑ. Συγκεκριμένα, το καταναλωτικό κλίμα υποχωρεί τον Ιούλιο, καθώς ο αυξημένος πληθωρισμός ασκεί πρόσθετη πίεση στο βιοτικό επίπεδο, ιδίως στα νοικοκυριά με χαμηλό και μεσαίο εισόδημα, σύμφωνα με τα στοιχεία που δόθηκαν στη δημοσιότητα.\nΣε αυτό το κλίμα, ο χρυσός παραδόσεως Αυγούστου υποχώρησε την Παρασκευή κατά 14 δολάρια ή 0,8%, για να διαμορφωθεί η τιμή του στα 1.815 δολάρια ανά ουγγιά, υποχωρώντας από το υψηλότερο επίπεδο του τελευταίου μήνα που κατέγραψε την Πέμπτη. Σε εβδομαδιαία βάση ο χρυσός σημείωσε κέρδη περίπου 0,2%, σύμφωνα με τα στοιχεία της FactSet.\nΣτα υπόλοιπα μέταλλα, το ασήμι παραδόσεως Σεπτεμβρίου υποχώρησε κατά 60 σεντς ή 2,3%, για να διαμορφωθεί η τιμή του σχεδόν στα 25,80 δολάρια ανά ουγγιά, μετά από άνοδο 0,5% την Πέμπτη. Το ασήμι έχασε 1,7% σε εβδομαδιαία βάση.


sfrang: Εξέγερση στον Άθω\nΗ χθεσινή Σύναξη έγινε υπό το βάρος των όσων έχουν αποκαλυφθεί για τις οικονομικές - επιχειρηματικές δραστηριότητες της Μονής Βατοπεδίου και του αρνητικού κλίματος που τείνει να δημιουργηθεί στην κοινή γνώμη. Υπό τις συνθήκες αυτές αποφασίστηκε να μην αρνηθούν οι μονές του Αγίου Ορους να συμπληρώσουν τα έντυπα του Εθνικού Κτηματολογίου. Στη Σύναξη πρυτάνευσε η σκέψη ότι αν δεν δηλώσουν τα ακίνητα, πέραν των προστίμων που θα υποχρεωθούν να πληρώσουν, θα μπορούσαν να διευκολυνθούν ιδιώτες ή οργανισμοί για να τα διεκδικήσουν και ότι είναι καλύτερα να τα έχουν δηλωμένα και να έρθουν σε αντιπαράθεση για την κυριότητα ορισμένων από αυτά με το κράτος ή άλλους διεκδικητές, παρά να έχουν μείνει απέξω.\nΜε τη χθεσινή απόφαση ξεπεράστηκε και η αντίληψη ότι καλύτερα θα ήταν, με οποιοδήποτε κόστος, να μην είναι γνωστή η ακίνητη περιουσία του Αγίου Ορους για να μη σκανδαλιστεί ο κόσμος… Σήμερα οι εργασίες της Διπλής Σύναξης συνεχίζονται και αναμένεται να συζητηθεί και το θέμα των δραστηριοτήτων της Μονής Βατοπεδίου, καθώς και αυτό της κατάργησης ως υποχρεωτικού του μαθήματος των Θρησκευτικών.\n(ΓΙΩΡΓΟΣ ΠΑΠΑΘΑΝΑΣΟΠΟΥΛΟΣ, Ελεύθερος Τύπος, Τετάρτη, 03.09.08 )\nΥποβολή από Stelios Frang στις Thursday, September 04, 2008


5 τρόποι για να νιώσουμε καλύτερα! – A Spoon Of Sugar\nΤο ξέρετε ήδη, αλλά θα σας το λέω και εγώ συνεχώς. Η περιποίηση του εαυτού μας -εσωτερικά και εξωτερικά – δεν είναι πολυτέλεια, είναι προϋπόθεση για να νιώθουμε καλά, ισορροπημένες, γεμάτες αυτοπεποίθηση. Ο σύγχρονος, όμως, τρόπος ζωής, τα ωράρια και οι υποχρεώσεις μας, πολλές φορές δεν μας αφήνουν να βάλουμε σε προτεραιότητα τον εαυτό μας και τις ανάγκες του και, ακόμη και όταν το καταφέρνουμε, νιώθουμε κάποιες μικρές – ή λίγο μεγαλύτερες- ενοχές που το τολμήσαμε. Και, όμως, αυτή την περίοδο περισσότερο από ποτέ, με όλη την ψυχολογική κούραση των προηγούμενων μηνών να μας βαραίνει, αλλά και τις προκλήσεις που εξακολουθούμε να ζούμε και τα Χριστούγεννα που σίγουρα όμοια δεν θα έχουμε ξαναζήσει, είναι ευκαιρία να βάλουμε τον εαυτό μας στο επίκεντρο, να ασχοληθούμε μαζί του και μέσα από αυτό να νιώσουμε πιο χαρούμενες, πιο ήρεμες, πιο αισιόδοξες.\nΣας προτείνω 5 τρόπους (που και εγώ εφαρμόζω) με τους οποίους εύκολα και άμεσα θα μπορέσετε να βελτιώσετε την ψυχολογία σας και να νιώσετε καλύτερα!\nΒγάλτε το ημερολόγιο από το συρτάρι\nΝαι, καλά ακούσατε, το ημερολόγιο αυτό που είχατε πάρει με χαρά αρχές του χρόνου και μετά από 2 μήνες χώσατε σε κάποιο συρτάρι, έχοντας πάρει απόφαση ότι λίγα πράγματα μπορείτε να προγραμματίσετε φέτος λόγω της πανδημίας και όλων των αναπάντεχων εξελίξεων που συνεχώς μας ξαφνιάζουν. Αυτό, λοιπόν, το ημερολόγιο είναι η ευκαιρία τώρα να το αξιοποιήσετε (έστω και τον τελευταίο μήνα του χρόνου) κάνοντας ένα πλήρες πρόγραμμα για το πως θα ανανεώσετε τον εαυτό σας και θα νιώσετε καλύτερα. Γράψτε στις σελίδες του και δεσμευτείτε για κάθε τι που θα κάνετε αυτές τις μέρες για τον εαυτό σας (ένα χαλαρωτικό μπάνιο, μία μάσκα ομορφιάς, γυμναστική, χρόνο για το νέο σας βιβλίο…). Και βέβαια, προμηθευτείτε ένα νέο ημερολόγιο για το 2021 ώστε από την αρχή του να ξεκινήσετε με την καλύτερη δέσμευση για την νέα χρονιά: Να δίνετε στον εαυτό σας την προτεραιοποίηση που του αξίζει!\nΧρησιμοποιείστε τα κατάλληλα προϊόντα ομορφιάς για χαλάρωση και ανανέωση\nΤα κατάλληλα προϊόντα μπορούν να κάνουν τη διαφορά. Αφεθείτε σε πλούσιες, αναζωογονητικές υφές και δώστε στο πρόσωπο και στο σώμα σας όλα τα συστατικά που χρειάζεται για να νιώσει αποτοξινωμένο, ενυδατωμένο, λαμπερό. Φροντίζοντας το πρόσωπο και το σώμα μας αποκτούμε περισσότερη αυτοπεποίθηση, δημιουργούμε τον καλύτερο εαυτό μας και αυτό φαίνεται και στη διάθεσή μας! Η δική μου ιεροτελεστία ομορφιάς είναι συνήθως το βράδυ όπου, μετά από ένα χαλαρωτικό μπάνιο, απολαμβάνω να περιποιούμαι τον εαυτό μου σε μία ώρα που είναι καθαρά Me, Myself and I time!\nΒάλτε στην καθημερινή διατροφή σας τροφές που μας φτιάχνουν τη διάθεση\nΌλα ξεκινούν από μέσα μας, από την ψυχολογία μας αλλά και από τη διατροφή μας. Διαμορφώνοντας ένα υγιεινό καθημερινό πρόγραμμα διατροφής, και συμπεριλαμβάνοντας όλες εκείνες τις τροφές και τα συστατικά που μας ανεβάζουν τη διάθεση μπορούμε να νιώσουμε καλύτερα, πιο υγιείς, πιο δυνατές, γεμάτες ευεξία. Φρούτα, λαχανικά αλλά και φυτικές ίνες πρέπει να είναι μέρος των τροφών που καταναλώνουμε, ενώ ποτέ -μα ποτέ- δεν ξεχνάμε να πίνουμε πολύ νερό κατά τη διάρκεια της ημέρας για την ενυδάτωση του οργανισμού μας αλλά και την ομορφιά μας!\nΔιαβάστε βιβλία που σας ανεβάζουν την ψυχολογία\nΥπάρχει καλύτερος τρόπος να νιώσετε καλύτερα από το να διαβάσετε ένα βιβλίο που θα μιλήσει στην ψυχή σας, θα σας δώσει μία νέα οπτική των πραγμάτων, θα σας γεμίσει αισιοδοξία και θα σας αφήσει με ένα χαμόγελο στα χείλη; Το να διαβάζουμε τα κατάλληλα βιβλία, δεν είναι μόνο ένας από τους καλύτερους τρόπους να αποφορτιστούμε μετά από μία δύσκολη μέρα, να εμπλουτίσουμε ή και να αλλάξουμε τον τρόπο που βλέπουμε πολλά πράγματα και καταστάσεις, αλλά και -πιθανώς- ο οδηγός μας σε μία νέα θεώρηση της ζωής.\nΌσο δελεαστικό και αν είναι, ειδικά τώρα που περνάμε πολλές ώρες στο σπίτι, χειμωνιάζει και το να καθίσουμε για ώρες στον καναπέ αγκαλιά με το αγαπημένο μας κουβερτάκι φαντάζει μαγευτικό, αντισταθείτε! Σηκωθείτε από την καρέκλα και τον καναπέ, κινηθείτε, κάντε δουλειές στο σπίτι, βάλτε μουσική και χορέψτε μόνες στο σαλόνι σας, βγείτε μία βόλτα και περπατήστε με γρήγορο ρυθμό ή διαλέξτε ένα από τα πολλά προγράμματα γυμναστικής που υπάρχουν στο διαδίκτυο. Οι ενδορφίνες, οι ορμόνες της ευτυχίας, που θα παράξει ο οργανισμός σας μετά από κάθε φυσική δραστηριότητα θα σας γεμίσουν χαρά και ενέργεια!\nΦτιάξτε μία cozy και χαλαρωτική ατμόσφαιρα στο σπίτι σας\nΑν κοιτώντας γύρω σας βλέπετε στοίβες από άπλυτα πιάτα στο νεροχύτη, άστρωτα κρεβάτια, τα ασιδέρωτα να ξεχειλίζουν από τη λεκάνη, πεταμένα αντικείμενα παντού και ατακτοποίητες ντουλάπες που δεν κλείνουν από την ακαταστασία, τότε μάλλον ήρθε η ώρα να κάνετε κάτι για αυτό. Η ψυχική μας υγεία και ηρεμία είναι άρρηκτα συνδεδεμένη με τον χώρο που ζούμε, από την τάξη και την αισθητική που αποπνέει. Συγυρίστε, καθαρίστε, πετάξτε ότι δεν έχει πια θέση στη ζωή και στη καθημερινότητά σας, προσθέστε στο χώρο σας αντικείμενα που πραγματικά αγαπάτε, αντικείμενα γεμάτα αναμνήσεις αλλά και καινούρια που θα ανανεώσουν το χώρο σας και θα σας κάνουν να μην θέλετε να βγείτε από το σπίτι. Και μην ξεχάσετε κάθε γωνιά του σπιτιού σας να αναδύει το αγαπημένο σας άρωμα!\nΟ κύριος τρόπος για να νιώσετε καλύτερα είναι να αγαπήσετε τον εαυτό σας\nΠάνω από όλα, μην ξεχνάτε στιγμή ότι για να νιώθετε καλά και ευτυχισμένη πρέπει να αγαπάτε τον εαυτό σας, να το αποδέχεστε, να τον φροντίζετε, να του μιλάτε με κατανόηση, με λόγια θετικά, να μην τον πυροβολείτε, να μην τον καταδικάζετε, να μην τον κριτικάρετε, να τον αντιμετωπίζετε σαν την υπέροχη και μοναδική ύπαρξη που είναι!


Sos από την Κρήτη για την αύξηση των εισιτηρίων στους... - Flashnews.gr\nSos από την Κρήτη για την αύξηση των εισιτηρίων στους αρχαιολογικούς χώρους\nΤο θέμα των αυξήσεων στις τιμές εισόδου των επισκεπτών σε αρχαιολογικούς χώρους και Μουσεία αναμένεται ν΄απασχολήσει την ερχόμενη συνεδρίαση του δημοτικού Συμβουλίου Αγίου Νικολάου, αφού όπως έκανε γνωστό ο δήμαρχος κ. Αντώνης Ζερβός, σύμφωνα με τα όσα έχουν δει το φως της δημοσιότητας οι τιμές των εισιτηρίων που αποφάσισε το υπουργείο Πολιτισμού,προκειμένου να αυξηθούν τα έσοδα του εισπρακτικού του Μηχανισμού (ταμείο αρχαιολογικών πόρων και απαλλοτριώσεων), σε κάποιες περιπτώσεις ξεπερνούν το 200% ,γεγονός που αναμένεται να έχει ως αποτέλεσμα την μείωση του αριθμού των επισκεπτών και πιθανότατα την απαξίωση των μνημείων.\nΟ κ. Ζερβός, αναφερόμενος στην ομοβροντία διεθνών ΜΜΕ για τις αυξήσεις των τιμών σε μουσεία και αρχαιολογικούς χώρους, υπογράμμισε ότι οι αυξήσεις αυτές θα έπρεπε να γίνουν βαθμιαία προκειμένου να μην πληγεί η βιομηχανία του τουρισμού και να παραμείνει ανταγωνιστική, επισημαίνοντας ότι τα έσοδα που προκύπτουν από αυτή την δράση, θα έπρεπε να επανεπενδύονται στον πολιτισμό και όχι να καλύπτουν άλλες «τρύπες», όπως χαρακτηριστικά ανέφερε.\n«Δυστυχώς –είπε- στις 31/12 δημοσιεύτηκε στο Φ.Ε.Κ η εξωφρενική αύξηση στις τιμές των εισιτηρίων σε αρχαιολογικούς χώρους και μουσεία- αυξήσεις από 100% έως και 200% .\nΧαρακτηριστικό παράδειγμα αποτέλει η τιμή του εισιτηρίου στην Σπιναλόγκα , ένα χώρο που στερείται υποδομών (φωτισμός, χώρους υγεινής-κυλικείο-μώλος κ.α) και που σύμφωνα με την τιμολογιακή πολιτική του υπουργείου, αναμένεται να σημειωθεί αύξηση εισιτηρίου από 2 στα 8 ευρώ , παρά την επεφρασμένη άποψη των ξεναγών Κρήτης & Σαντορίνης να υπάρξει διπλασιασμός της τιμής.\nΚάποιοι κάποτε –σημείωσε- πρέπει να καταλάβουν ότι οι αυξήσεις που επιβάλλονται θα πρέπει δικαιολογούν το παρεχόμενο προιόν! Ειδικά στην Σπιναλόγκα όπου εκτός από τον ορατό κίνδυνο της μείωσης των επισκεπτών, ενέχει και ο κίνδυνος της δυσφήμισης μέσω των Μ.Μ.Ε,με ότι αυτό συνεπάγεται.\nΑντί λοιπόν –πρόσθεσε- οι εκπρόσωποι του υπουργείου πολιτισμού να πληροφορηθούν όλες τις παραμέτρους (αυξήσεις τιμών,υψηλούς φόρους που επιβαρύνουν ακόμα περισσότερο τις τουριστικές περιοχές), «κάθισαν» πάνω σε ένα χάρτη μηχανιστικά όπως συνήθως γίνεται και λειτούργησαν με γνώμονα την είσπραξη, γεγονός απαράδεκτο»!\nΟ Δήμαρχος Αγίου Νικολάου, διαπίστωσε επίσης ότι το ΤΑΠ θα έπρεπε ήδη να έχει μεριμνήσει για την άμεση ανταποδοτικότητα των εσόδων που θα επιτρέψουν εύρυθμη λειτουργία των χώρων πολιτισμού, αντίθετα όπως διαφαίνεται δεν υπάρχει διάθεση να καταβληθεί ούτε ένα ευρώ, για να συμπληρωθούν οι απαραίτητες υποδομές.\nΑπό τα χρήματα των επισκεπτών –τόνισε-ένα μικρό μέρος θα έπρεπε να μένει στους χώρους πολιτισμού και το υπόλοιπο στον κρατικό «κορβανά» προκειμένου να καλυφθούν ανάγκες αρχαιολογικών χώρων με μικρότερη επισκεψιμότητα.\nΔεν είναι δυνατόν τόνισε η Γ.Γ του υπουργείου, να γνωρίζει ότι ψάχνουμε με το «ντουφέκι» για να κάνουμε ότι πρέπει στην Σπιναλόγκα και από την άλλη να προχωρεί στην αύξηση των εισιτηρίων με τέτοιες λογικές που αναπόφευκτα θα οδηγήσουν στην απαξίωση του μνημείου!\nΔευτέρα, 18 Ιανουαρίου 2016, 14:00


Επαφές για ενίσχυση | Onsports.gr\nhome ΠοδόσφαιροΕρασιτεχνικόΕΠΣ ΛασιθίουΕπαφές για ενίσχυση Κοινοποιήστε\nΕπαφές για ενίσχυση\tΣυντάκτης: Onsports Team\nΟ σχεδιασμός ενόψει της νέας σεζόν για τον ΑΟΑΝ έχει ξεκινήσει.\tΗ ομάδα του Αγίου Νικολάου από την ερχόμενη σεζόν θα αγωνίζεται στη Δ’ Εθνική και με αυτό το δεδομένο ο μεταγραφικός σχεδιασμός έχει ξεκινήσει. Το ζητούμενο για τον ΑΟΑΝ είναι η στελέχωση του ρόστερ με παίκτες που θα μπορέσουν να ανταπεξέλθουν στις απαιτήσεις της νέας κατηγορίας. Καθημερινά τα ονόματα που ακούγονται για τον ΑΟΑΝ είναι ουκ ολίγα, ωστόσο οι άνθρωποι της διοίκησης κάνουν επαφές προκειμένου να εντάξουν στο δυναμικό τους έναν ποδοσφαιριστή με πλούσιο βιογραφικό και αρκετή εμπειρία, ενώ και ο ίδιος ο παίκτης εμφανίζεται θετικός στο ενδεχόμενο να συνεχίσει την καριέρα του στον Άγιο Νικόλαο.\nΤο όνομα του παίκτη αναμένεται να γίνει γνωστό εάν οριστικοποιηθούν οι συζητήσεις και οι δύο πλευρές δώσουν τα χέρια.\tΚατηγορία: Ερασιτεχνικό - ΕΠΣ Λασιθίου


Η Michael Kors ανακοίνωσε δύο premium Android Wear smartwatches - XBLOG.GR\nΗ Michael Kors ανακοίνωσε δύο premium Android Wear smartwatches\nΗ Michael Kors ανακοίνωσε δύο νέα ρολόγια που βασίζονται στο Android Wear της Google, τα Dylan και Bradshaw τα οποία ανήκουν στη σειρά Access της εταιρίας.\nΤο Dylan είναι το οικονομικό επειδή διαθέτει λουράκια σιλικόνης και έρχεται σε ροζ χρυσό και μαύρο χρώμα. Το Bradshaw βγαίνει σε πέντε διαφορετικά χρώματα και έχει λουράκια από ανοξείδωτο ατσάλι σε δύο χρυσά χρώματα.\nΚαι τα δύο ρολόγια έχουν “χοντρό” σώμα για όσους τους αρέσουν τα μεγάλα ρολόγια. Το Dylan έχει διάμετρο 46mm, ενώ το Bradshaw 44.5mm, και τα δύο θυμίζουν τα αναλογικά ρολόγια της Michael Kors.\nΤα υπόλοιπα τεχνικά χαρακτηριστικά τους είναι παρόμοια με των υπόλοιπων Android Wear smartwatches. Και τα δύο έχουν οθόνες ανάλυσης 320×290 pixels με “flat tire” όπως τα Moto 360, Qualcomm Snapdragon 210 chipset, ηχείο και λειτουργίες για αθλητές. Τα smartwatches έρχονται με προ-εγκατεστημένα παραμετροποιήσιμα watchfaces που μιμούνται την εμφάνιση των αναλογικών ρολογιών της εταιρίας.\nΤα ρολόγια έχουν κοστολογηθεί όσο και οι βασικές εκδόσεις των Apple Watch παρότι διαθέτουν καλύτερα υλικά κατασκευής. Το Michael Kors Access Dylan κοστίζει $350 και το Bradshaw ξεκινάει από τα $350 και φτάνει τα $395 αναλόγως τι θα πάρετε.\nAndroid Wear, Michael Kors, Michael Kors Access Bradshaw, Michael Kors Access Dylan, Smartwatch


Ο Μακρόν ετοιμάζεται να «τιμήσει» και να «επενδύσει» στο Μάη του 68! | Documento\nΔιαβάζετε: Ο ΜΑΚΡΟΝ ΕΤΟΙΜΑΖΕΤΑΙ ΝΑ «ΤΙΜΗΣΕΙ» ΚΑΙ ΝΑ «ΕΠΕΝΔΥΣΕΙ» ΣΤΟ ΜΑΗ ΤΟΥ 68!\nΕπέτειος των 50 χρόνων\nΟ Μακρόν ετοιμάζεται να «τιμήσει» και να «επενδύσει» στο Μάη του 68!\n20.10.2017 | 17:50\nΆγνωστο ποια σχέση μπορεί να έχει ο Γάλλος πρόεδρος Εμανουέλ Μακρόν με την εξέγερση των φοιτητών – και όχι μόνον- (επεκτάθηκε σε γενική απεργία) το Μάιο του ΄68 αλλά οι πληροφορίες από το Παρίσι λένε πως σκέφτεται να «τιμήσει τα 50 χρόνια».\nΟι πληροφορίες αυτές προέρχονται από το περιβάλλον του, που επιβεβαίωσαν σχετικό δημοσίευμα της εφημερίδας L' Opinion.\nΤο Ελιζέ επιθυμεί να «στοχαστεί γι αυτή τη στιγμή και να αντλήσει μαθήματα που δεν θα είναι κατά ή υπέρ, αλλά θα λαμβάνουν υπόψη αυτά τα γεγονότα στις νοοτροπίες του σήμερα», προσθέτει η ίδια πηγή.\nΜε απλά λόγια το προεδρικό Μέγαρο προσπαθεί να κλείσει το μάτι και προς τις δύο πλευρές, ενώ διαμετρικά αντίθετες θέσεις είχαν λάβει οι προκάτοχοί του, Σαρκοζί και Ολάντ.\nΗ αλήθεια βέβαια είναι πως ο Μακρόν θέλει να δώσει μια πιο "διεθνή έκταση" συνδυάζοντας, όχι μόνον το Μάη του '68, αλλά και την Άνοιξη της Πράγας κατά της σοβιετικής καταπίεσης, τις αντιδράσεις των φοιτητών σε όλη την Ευρώπη, τις μεγάλες διαδηλώσεις στις Ηνωμένες Πολιτείες, αλλά και τη σφαγή στο πανεπιστήμιο του Μεξικού.\nΟ Εμανουέλ Μακρόν ήταν αγέννητος τότε. Στην ουσία γεννήθηκε επτά χρόνια μετά το 1968 και έτσι – όπως λέει η ίδια πηγή - μπορεί να επανέλθει σε αυτό «χωρίς δογματισμούς ή προκαταλήψεις». Στην ουσία βέβαια τα συνθήματα του Μάη του ΄68 δεν έχουν καμία απολύτως σχέση με την ασκούμενη πολιτική Μακρόν και Φιλίπ.\nΟ πρώην πρόεδρος Νικολά Σαρκοζί που στη διάρκεια της προεκλογικής εκστρατείας του το 2007 είχε καλέσει «να τελειώνουμε μια και καλή με την κληρονομία του Μάη του ’68», η οποία επέβαλε έναν «πνευματικό και ηθικό σχετικισμό» και κατέστρεψε τις ηθικές αξίες και την ιεραρχία, κυρίως στο σχολείο, όπως υποστήριζε.\nΟ πρώην ευρωβουλευτής και οικολόγος Ντανιέλ Κον-Μπεντίτ, μία από τις εξέχουσες μορφές του φοιτητικού κινήματος του Μάη του ’68 – ο οποίος από τότε έχει βάλει πολύ νερό στο κρασί του - είναι φίλος του Εμανουέλ Μακρόν με τον οποίο μοιράζεται τις ίδιες φιλοευρωπαϊκές απόψεις.\nΠληροφορίες: L'Opinion / ΑΠΕ-ΜΠΕ\nΓαλλία: Η αριστερά θα καταθέσει πρόταση μομφής για τη διαχείριση της κρίσης των «κίτρινων γιλέκων»\n«Έσπασε τα κοντέρ» το διάγγελμα Μακρόν – Το παρακολούθησαν πάνω από 21 εκατ. τηλεθεατές\nΓαλλία: Μελανσόν και Ολιβιέ Φορ υποβαθμίζουν τις εξαγγελίες Μακρόν\nΠολάκης σε Μακρόν: Δεν φτάνουν τα 100! - Ήρθε η φωτιά στη πόρτα σας και αρχίσατε να βρίσκετε...\nΤι έδωσε ο Μακρόν στα Κίτρινα Γιλέκα\nΝτομπρόφσκις: Παρακολουθούμε στενά τα νέα μέτρα που ανακοίνωσε ο Μακρόν


Εστιατόριο ΚΑΚΙΑΣ, Πέραμα - Σαλαμίνα, Αθήνα | ask4food\nΔεκατεσσερα χρόνια τώρα όλοι οι πελάτες μας, κουλουριώτες και μη, λένε:\n"Πάμε στου Κάκια για φρέσκο ψάρι φρέσκο, όστρακα και μεζέδες θαλασσινούς... "\nAν είστε λοιπόν λάτρης του φρέσκου ελληνικού ψαριού και των παραδοσιακών θαλασσινών μεζέδων, έχουμε ετοιμάσει για εσάς ένα ζεστό και οικείο χώρο στη Σαλαμίνα, όπου σας καλούμε να απολαύσετε μια πανδαισία γεύσεων.\nΕμείς βάζουμε τη γεύση, τη φροντίδα και το μεράκι μας. Εσείς βάλτε τήν όρεξη...\nΑνοιχτό όλη την βδομάδα απο τις 7:30 το πρωί μέχρι τις 2:00 το βράδυ.\nΑν περνούσα έξω από ένα μαγαζί που το λένε «Κάκιας» και μου πρότεινε κάποιος φίλος να μπούμε να το δοκιμάσουμε, θα τον έλεγα τρελό. Μα τι όνομα είναι αυτό? Τελικά, μάλλον εγώ θα ήμουν ο τρελός, καθώς θα έχανα την ευκαιρία να δοκιμάσω κάτι εξαιρετικό σε ένα νησί που έχει πάψει να είναι εξαιρετικό εδώ και καιρό.\nΕπισκέφθηκα τον Κάκια το ΣΚ της 25ης Μαρτίου, καθώς βρέθηκα στην Κούλουρη (nickname για τη Σαλαμύκονο) για το διήμερο και έψαχνα κάτι διαφορετικό πέρα από τα τετριμμένα. Για καλή μου τύχη διάβασα δύο τέλειες κριτικές από την evi και τον VAGELI και έτσι δεν δυσκολεύτηκα να πάρω την απόφαση. Μάλιστα με εντυπωσίασε το γεγονός ότι η evi, ως έμπειρη χρήστης του site, δεν κώλωσε παρά την κακή της εμπειρία να βάλει 4/4 στις γεύσεις που δοκίμασε, οπότε λέω αν η γεύση υπερνικά τον στιγμιαίο εκνευρισμό, αυτό μόνο καλό μπορεί να είναι.\nΟ Κάκιας βρίσκεται στο κέντρο της πόλης, στο σημείο που θα βρει κανείς τα περισσότερα φαγάδικα. Επί σειρά ετών αποτελεί μια από τις κορυφαίες προτάσεις για ψαροφαγία στο νησί, αν όχι την κορυφαία.\nΚοιτώντας το μαγαζί απ’ έξω μάλλον κάποιοι θα νιώσουν δυσφορία από την εικόνα των νάιλον που περιστοιχίζουν τον εξωτερικό χώρο. Δεν λες εύκολα «σε τι μαγαζάρα μπαίνω». Αν, βέβαια, βρεις το θάρρος και μπεις θα συναντήσεις έναν συμπαθή χώρο, αρκετά λιτό μα προσεγμένο και καθαρό.\nΜάλιστα, όταν καθίσεις στο τραπέζι θα αρχίσεις να παρατηρείς αρκετές διαφορές στις λεπτομέρειες σε σχέση με την πλειοψηφία των άλλων ταβερνών που έχεις πάει. Θα έρθει, για παράδειγμα, ο κατάλογος ο οποίος έχει μεταλλική βάση σε σχήμα ψαριού. Μετά θα έρθουν τα σερβίτσια. «Ααα, τι ωραία», θα πεις όταν δεις τη χάρτινη θήκη στην οποία έχουν βάλει τα ποιοτικά μαχαιροπήρουνα και τη χαρτοπετσέτα σου. «Όμορφο και λιτό τραπεζομάντιλο», θα πεις λίγο αργότερα. Που να φανταστείς ότι το ανάγλυφο τραπεζομάντηλο στο οποίο τρως είναι χάρτινο, απλώς από πιο χοντρό χαρτί από το συνηθισμένο. Μόνο όταν το σκίσεις στην άκρη όπως έκανες στα 12 σου (ή μήπως και ακόμα?), θα το πιστέψεις.\nΓια αυτές και άλλες τόσες λεπτομέρειες, που ελάχιστοι ιδιοκτήτες (ψαρο)ταβέρνας θα φροντίσουν, ο τριών αστέρων χώρος, παίρνει με ευκολία 4/4.\nΣτην εξυπηρέτηση, βέβαια, είχαμε δυο μικρές παραφωνίες. Τα καλαμαράκια δεν μας ήρθαν ποτέ με το μελάνι τους όπως ζητήθηκε (έχουμε ελεγχθεί για αχρωματοψία). Και γιατί δεν το είπαμε και εμείς όμως? Θα το λέγαμε, αλλά λίγο νωρίτερα είχαμε γκρινιάξει για άλλη μια παραφωνία και δεν θέλαμε να φανούμε υπερβολικοί. Οι κολοκυθοκεφτέδες που παραγγείλαμε μας ήρθαν με τη μορφή τηγανητών κολοκυθακίων. Το θίξαμε στην πρώτη κοπέλα που είδαμε μπροστά μας η οποία έτυχε να μην είναι η ίδια που πήρε την παραγγελία. Η τελευταία, προς τιμήν της, μόλις έμαθε το παράπονό μας, ήρθε η ίδια να μας ζητήσει συγνώμη και να αναλάβει πλήρως την ευθύνη για το λάθος της εντελώς αβίαστα. Εννοείται πως η συμπεριφορά της εκτιμήθηκε τα μάλα. Το πιάτο, τελικά, αντικαταστάθηκε παρά το ότι ήμασταν δεκτικοί να φάμε τα κολοκυθάκια.\nΤο μενού τους περιλαμβάνει λίγες σαλάτες, αρκετά ορεκτικά (κάποια κλασσικά ταβερνιάρικα και κάποια με έμφαση στο ψάρι και πιο πειραματική διάθεση) και μεγάλη ποικιλία από ψάρια και θαλασσινά, σχεδόν όλα φρέσκα κιόλας. Η παραγγελία μας (2 άτομα) είχε ως εξής:\n-\tΣτο τραπέζι μας περίμενε (είχαμε κάνει κράτηση μέσω e-table) «το καλύτερο νερό του κόσμου» στην προνομιακή τιμή του 1,5€. Για όσους δεν το γνωρίζουν η Ελλάδα έχει αρκετές πρωτιές σε διαγωνισμούς για το καλύτερο εμφιαλωμένο μεταλλικό νερό.\n-\tΗ πρώτη άφιξη ήταν το κουβέρ (0,8€ κατ’ άτομο). Ψημένο ψωμάκι σε καλή ποσότητα, συνοδεία δύο ντιπ σε βαζάκια. Ένα πατέ ελιάς και ένα με γιαούρτι και κόκκινη πιπεριά. Πολύ καλό κουβέρ.\n-\tΣαλάτα της Αλέκας με διάφορα λαχανικά, καρύδι και βαλσάμικο με μέλι (6,5€). Καλά ανακατεμένη με το καρύδι τριμμένο και τοποθετημένο στην κορυφή του πιάτου. Οι επιλογές στις σαλάτες είναι ελάχιστες ως μηδενικές (ή έστω μοναδικές αφού υπάρχει η συγκεκριμένη) ωστόσο δεν πειράζει. Η σαλάτα της Αλέκας ήταν πεντανόστιμη και μάλλον θα συντροφεύει όλες τις επόμενες επισκέψεις μας (4/4).\n-\tΠατάτες τηγανητές (2,5€). Κομμένες στο χέρι, χωρίς πολλά λάδια και σε καλή ποσότητα. Πολύ νόστιμες, διατηρώντας το ύφος μιας κλασσικής επιλογής (3/4).\n-\tΚολοκυθοκεφτέδες (4,5€). Πέντε τεμάχια καλού μεγέθους με αρκετό άνηθο στη γέμιση, τραγανοί απ’ έξω, τρυφεροί από μέσα. Καλή επιλογή για τους φαν του άνηθου (3/4).\n-\tΚαλαμάρι (φρέσκο) ψητό γεμιστό με φέτα, ντομάτα και πιπεριές (9€). Μέτριο σε μέγεθος το καλαμάρι, πολύ καλό το ψήσιμο και αρκετά δυνατή η γεύση. Όσοι αγαπούν τη συγκεκριμένη επιλογή δύσκολα θα απογοητευτούν (3/4).\n-\tΚαλαμαράκια (φρέσκα) τηγανητά (8,3€). Ως προς τα καλαμάρια η συζήτηση. Υπάρχουν δύο τύποι ανθρώπων. Αυτοί που στον κατάλογο των εστιατορίων ψάχνουν την κατάληξη « -άκια τηγανητά» και εκείνοι που διαβάζουν το μενού καρτερικά και με προσοχή ελπίζοντας να δουν κάπου να λέει «καλαμάρι ψητό». Εγώ ανήκω στη δεύτερη κατηγορία. Το ψητό καλαμάρι εννιά στις δέκα φορές θα είναι πιο ευχάριστο από τα συνήθως κατεψυγμένα τηγανητά καλαμαράκια που όλοι πλέον σερβίρουν. Ε, στον Κάκια πέσαμε στο 10% των περιπτώσεων, καθώς η κοπέλα προσγείωσε το τραπέζι μας ένα πιάτο με δύο ολόκληρα τηγανητά καλαμάρια, αχνιστά, τηγανισμένα τόσο τέλεια, που το ψητό καλαμάρι έμελε να κρυώσει περιμένοντας μας να φάμε τα πεντανόστιμα τηγανισμένα αδερφάκια του. Μούρλια (4/4).\n-\tΉπιαμε λευκό χύμα κρασί στα 3€ το μισόλιτρο. Συμπαθές.\n-\tΠριν φύγουμε, ήρθε κέρασμα γλυκό. Στο σχήμα έμοιαζε με πάστα, ενώ στη γεύση με κορμό. Ένα ιδιαίτερο γλυκό, στο οποίο θα πήγαινε νομίζω να σερβίρεται πιο κρύο από ότι ήρθε σε εμάς. Εξαιρετική επιλογή πάντως για το κλείσιμο ενός εξαιρετικού γεύματος.\nΛυπητερή: αποφεύγοντας τις πολύ ακριβές επιλογές σε ψάρια και θαλασσινά, το κόστος για ένα πολύ χορταστικό γεύμα δύο ατόμων θα είναι 15-20€ για τον καθένα για το φαγητό (17€ στην περίπτωσή μας) και στα 17-25€ μαζί με τα ποτά (18,5€ στην περίπτωσή μας). Μέσω κράτησης με e-table εξασφαλίσαμε και έκπτωση 20% και τελικά πληρώσαμε 15€ για να φύγουμε σκασμένοι και πολύ ευτυχισμένοι.\nΔεν μένουν πολλά να ειπωθούν για τον Κάκια. Το μεράκι πίσω από το στήσιμο του μαγαζιού και πίσω από την πόρτα της κουζίνας μιλάνε από μόνα τους. Μέχρι να αποφασίσει να με απογοητεύσει, μάλλον δεν θα ξαναψάξω για άλλη ψαροταβέρνα στο νησί.\n•\tΣαλάτα της Αλέκας\n•\tΚαλαμάρια όλων των ειδών, ψητά, τηγανητά, γεμιστά ή ακόμα και ζωντανά αν έχουν\nΑν και καιρο εμπιστευομαι το site για την εξοδο μου για φαγητο εν τουτοις δεν εχω αφησει αρκετες κριτιτκες για τα μαγαζια που επισκεπτομαι πραγμα που το θεωρω αδικο αφου αρκετες φορες με εχετε βοηθησει να κανω την σωστη επιλογη και να περασω ενα ομορφο μεσημερι/βραδυ.\nΟποτε ειπα να βαλω το κοινο καλο πανω απο την τεμπελια μου και να αρχισω να γραφω 2-3 προσωπικες κριτικες για τα μαγαζια που επισκεπτομαι.\nΕτσι χθες Κυριακη με αρκετα καλη μερα και καλη διαθεση πηρα το κοριτσι και ειπαμε να επισκεπτουμε την σαλαμινα για βολτα και φαγητο. Μας αρεσει να πηγαινουμε γιατι δεν ειναι πιχτρα απο κοσμο, εχει ευκολο παρκαρισμα και θυμιζει εξοχη για ηρεμια και λιγη χαλαρωση.\nΕχουμε παει στον Κακια 4-5 φορες (ισως και παραπανω) και γενικοτερα μας αρεσει το φαγητο και το περιβαλλον.\nΠηγαμε λιγο αργα για φαγητο περιπου στις 17:00 με αποτελεσμα να εχουν μεινει λιγα τραπεζια ακομα στα τελειωματα τους και 1-2 παρεες χοντρα χοντρα που μολις ειχαν καθισει.\nΑφου ειχε απλετο χωρο επιλεξαμε να κατσουμε απο την πλευρα της θαλασσας σε τραπεζακι με θεα τα καικακια, ιδανικα για ψαρακι και κουβεντουλα.\nΑμεσως ηρθε ο σερβιτορος να μας στρωσει και αφηνοντας το εμφιαλομενο νερο του ζητησαμε ευγενικα να μας φερει νερο σε κανατα πραγμα που το εκανε αμεσως χωρις 2η κουβεντα και λεγοντας μας οτι σε λιγο θα ερθει η κοπελα να παρει την παραγγελια μας.\nΜετα απο λιγο ερχεται η κοπελα που πολυ ευγενικα μας εξηγησε τι εχουν και επειδη δεν θυμιζομαστε για την ψαροφαγια μας καθως και την υπομονη μας στο καθαρισμα των ψαριων παραγγειλαμε τα εξεις:\nΜαριδιτσα ψιλη αλλα επειδη μας ειπε η κοπελα οτι αυτη την περιοδο η μαριδα ειναι χοντρη, τελικα πηραμε αθερινα που ηταν ψιλη και καλοτιγανισμενη. Μετρια προς μικρη μεριδα. Τιμη 6,50\nΕνα πιατο με μετριου μεγεθους γαριδες καθαρισμενες, πολυ νοστιμες και με σως που ταιριαζε απόλυτα με το πιατο. Μετρια μεριδα. Τιμη 10,50\nΜια χωριατικη πλουσια σε υλικα με τα ολα της με ενα μεγαλο γενναιο κομματι φετα που καταευχαριστηθηκαμε. Μεγαλη μεριδα. Τιμη 6,20\nΜια μεριδα τηγανιτες πατατες χωρις λαδιλα και πρεπει να ηταν κομμενες στο χερι. Αρκετα νοστιμες, μετρια μεριδα, τιμη 2,60\nΜια μεριδα κολοκυθοκεφτεδες 6 τεραστιοι κολοκυθοκεφτεδες αλλα ηταν λιγο αγευστοι και οχι πολυ του γουστου μου. Δεν αρεσαν ουτε στην κοπελα, μεγαλη μεριδα, τιμη 4,80\nΜια μπυρα τιμη 3,00 και ψωμακι σε σακουλιτσα ζεστο και ψημενο στα 1,60 συνολο 35,20 ευρω που θεωρω καλη τιμη με αυτα που πηραμε.\nΣε γενικες γραμμες το φαγητο ηταν καλο και περασαμε ομορφα αλλα εχουμε και 2 φαουλ στην ολη υποθεση.\n1ο φαουλ τα πιατα ηρθαν με τεραστια χρονοκαθυστερηση. Ενω η σαλατα, οι πατατες και η μπυρα ηρθαν αμεσα τα αλλα πιατα ηρθαν μετα απο 30-40 λεπτα με αποτελεσμα να εχουμε φαει ολα τα αλλα, να εχουμε χορτασει και τα κυρια πιατα να καταναλωνονται απλα επειδη τα ειχαμε πληρωσει. Να πω οτι συμβαινει πρωτη φορα αυτο και τις προηγουμενες φορες δεν ειχαμε τετοιο θεμα οποτε μαλλον θα το ριξω στην ωρα που πηγαμε και θεωρω οτι ειχε μεινει μονο 1 ατομο στην κουζινα.\n2ο φαουλ ειναι το γλυκο που σερβιρουν μετα απο το φαγητο. Ενω στα διπλανα τραπεζια, ακομα και σε αυτους που ειχαν ερθει μαζι με μας, σερβιραν γλυκακι μετα απο το φαγητο (ζελε με γιαουρτι νομιζω) εν τουτοις σε μας δεν σερβιραν τιποτα. Αυτο εχει γινει και σε ολες τις προηγουμενες επισκεψεις μας και ειναι ενας απο τους λογους που πιθανον να μην ξαναπαω. Βεβαια δεν εχει να κανει με το γλυκο αλλα επειδη με τοσες φορες που εχει γινει θεωρω οτι βαζουν ταμπελες. Επισης θεωρω οτι ειναι τουλαχιστον απρεπεια και δεν σεβεσαι τους πελατες σου (μην το πω γυφτια) οταν στον πισω φερνεις ορεκτικο και μετα απο λιγο που πληρωνεις εσυ να μην σου φερνουν.\nΈχετε κάποιον φίλο ή συγγενή για να κάνετε επίσκεψη στη Σαλαμίνα;\nΣε κάθε περιοχή, αναλόγως της εντοπιότητας του καθενός, υπάρχουν κάποια σημεία αναφοράς! Το σκέφτομαι και γελώ τώρα που το γράφω αλλά έχω ένα φίλο ψάλτη (από τη Σαλαμίνα) που έχει κόλλημα με την εκκλησία όπου όταν τον ρωτήσεις για κάποια περιοχή που θες να πας, σου απαντάει και ποιές εκκλησίες βρίσκονται εκεί. Και μιλάμε πανελλαδικώς!\nΕμένα πάλι, με την τόση ενασχόληση στο ask4food, αν τύχει και με ρωτήσουν περιοχή θα βάλω στην κουβέντα μου κάποιο εστιατόριο (στην καλύτερη) ή κάποιο γήπεδο (στη χειρότερη).\nΣτην παρεξηγημένη (;) Σαλαμίνα όπου πρόκειται γενικά για μια κλειστή κοινωνία που αργά ή γρήγορα όλα μαθαίνονται, υπάρχουν κάποια σημεία αναφοράς. Αυτά που έρχονται στο δικό μου μυαλό, χωρίς να έχω εντρυφήσει κιόλας είναι τα εξής:\n- Ο φούρνος του Μπεγνή, με τα ΦΡΕΣΚΟΤΑΤΑ προϊόντα που δεν μου έχει τύχει να αγοράσω ποτέ μπαγιάτικο.\n- Τα Βοτσαλάκια για τη διαμονή, αλλά και σαν all-day (για τα δεδομένα της Σαλαμίνας) χώρος, είτε μεσημέρι είτε βράδυ.\n- Ο Κανέλλος για τα κρεατικά του. Νέα προσθήκη αυτή, εγώ δεν τη γνώριζα. Βρισκόταν στην Κακή Βίγλα, αλλά τώρα μετακινήθηκε πιο κεντρικά. Θα τον έχω κατά νου.\nΓια θαλασσινά όλοι οι Σαλαμίνιοι όταν τους ρωτήσεις θα σου πουν "Αν δεν φείδεσαι χρημάτων, στον Κάκια να πας" και "Κάκιας και ΜΟΝΟ Κάκιας".\nΑπό φίλους που κατοικούν στη Σαλαμίνα, κατά καιρούς έχω ακούσει και για άλλα μαγαζιά για θαλασσινά. Τι θα γίνουν και οι υπόλοιποι επιχειρηματίες;Κλέφτες;\nΌμως ο Κάκιας έχει αυτό το κλικ παραπάνω στην ποιότητα που θα τον κάνει να ξεχωρίσει.\nΓια να χρησιμοποιήσω και ένα μπασκετικό παράδειγμα (για τους Ολυμπιακούς): Όταν η μπάλα "καίει" στο κρίσιμο ματς που θα κρίνει τίτλο, δεν περιμένεις από τον Αγραβάνη και τον Τσαϊρέλη να σκοράρει αλλά από τον Σπανούλη και τον Πρίντεζη.\nΘέλω να πω δηλαδή ότι άλλος ο καλός παίκτης και άλλο ο ΜΕΓΑΛΟΣ παίκτης.\nΥπάρχουν καλοί και με ποιότητα στη Σαλαμίνα μαγαζάτορες αλλά ο Κάκιας κάνει τη διαφορά. Και για να το πάω παραπέρα και να κλείσω....\nΤο Ταξιδεύοντας στα Βόρεια είναι 4ο στη συνολική κατάταξη ενώ του Κερατσινίου είναι 31ο στο σάιτ. Αν δεν υπήρχε αυτή η απόσταση και η διαδρομή μέσω θαλάσσης, να είστε σίγουροι πως θα ήταν πολύ υψηλά στις αξιολογήσεις του σάιτ και σε πλήθος κριτικών.\nΈνα Ταξιδεύοντας (Κερατσινίου) της Σαλαμίνας!\nΠάμε τώρα στην επίσκεψη μας:\nΈνας από τους 3 φίλους έχει κάποιο οικογενειακό θέμα που δεν του επιτρέπει να λείπει εκτός σπιτιού για πολλή ώρα (πλην της εργασίας του). Καιρό είχε να βγει και μου είπε να μπω Σαλαμίνα για να είμαστε κοντά. Ψάχνω e-table και με έκπληξη παρατηρώ ότι Σάββατο βράδυ 28-11-2015 υπάρχει έκπτωση 20%. Δεν το πολυσκεφτήκαμε.\nΑν ανατρέξετε στο σάιτ του καταστήματος θα μάθετε πως Κάκιας είναι το παρατσούκλι του Νίκου (Νίκος-Νικάκιας-Κάκιας χάριν συντομίας) όπως είχε αναφέρει σε παλαιότερη κριτική του ο Fratello. Γιός παλιού ναυτικού, ναυτικός κι ο ίδιος από ότι ξέρω, έχει ανοίξει εδώ και καμιά 15αριά χρόνια με πολύ μεράκι και ψαγμένα υλικά που δεν βρίσκεις σε συνηθισμένες ψαροταβέρνες.\nΔε θα πας να φας μόνο γαύρο-μαριδάκι-σαρδέλα και στο τσακίρ κέφι κάνα μπαρμπούνι. Θα φας ακόμα αχινοσαλάτα, πίνες, χάβαρα, σκάτιλιες (όστρακο με μπόλικο ψαχνό που το βρίσκουν μόνο στα στάσιμα νερά στην Κούλουρη και σήμερα κοντεύει να εξαφανιστεί όπως λένε), πετροσωλήνες αλλά και αστακούς, καραβίδες.\nΣίγουρα σου προσφέρει ΟΤΙ φρέσκο υπάρχει, οπότε μπορεί ο κατάλογος να είναι μακροσκελής, όμως 1-2 επιλογές μας δεν υπήρχαν όπως η ευγενέστατη κυρία μας ενημέρωσε. Κάναμε κέφι για αστακομακαρονάδα (αν θυμάμαι καλά στα 18 ευρώ με 250 γραμμάρια αστακό) αλλά δεν υπήρχε. Αναλόγως την εποχικότητα.\nΈνας γνωστός μου που μόνο γενναιόδωρο δεν τον λες, μου είχε πει για τον Κάκια...\n"Με τέτοιες τιμές και μερίδες, ας τα φάει ο Κάκιας μόνος του... "\nΌχι, μην φοβηθείτε όπως έκανα κι εγώ. Αν ανοίξετε τον κατάλογο θα δείτε πως οι τιμές ανταποκρίνονται στην πραγματικότητα.\nΓια τον χώρο δεν έχω να πω πολλά. Καλυμένος με νάυλον απ'έξω, δεν θα σας κάνει κάποια εντύπωση όπως και στα περισσότερα μαγαζιά της Σαλαμίνας. Δεν μιλάμε για τη Μύκονο αλλά για τη Σαλα-μύκονο, την πιο οικονομική απόδραση για να κάνει ο λαός τα μπάνια του το καλοκαίρι και τις βόλτες του. Η περιοχή "τιμάται" από το διαμέρισμα της Β' Πειραιώς (Κερατσίνι-Νίκαια-Κορυδαλλός κλπ) όπου αρκετοί (συνταξιούχοι κυρίως) έχουν τα εξοχικά τους.\nΟ εσωτερικός χώρος περιποιημένος, στολισμένος για τις γιορτές τώρα με καραβάκια πάνω σε χριστουγεννιάτικο δέντρο, άκρως πολιτισμένος και με επαρκείς αποστάσεις μεταξύ των τραπεζιών. Οι τουαλέτες πεντακάθαρες. Η διακόσμηση καθόλου φορτωμένη, με αστερίες, καραβάκια και κάποιες κονσερβούλες. Για μαγαζί του είδους μια χαρά διακόσμησμηση έχει.\nΕντύπωση μου έκανε η "βιτρίνα" με πάρα πολλά αποστάγματα παρατεταμένα σαν "Dream Team". Στον κατάλογο είναι χωρισμένα ως μονής-διπλής-τριπλής απόσταξης. Κάποιος πιο ειδικός θα μπορεί να μας διαφωτίσει σε επόμενες κριτικές.\nΗ απόσταση από τα φέρρυ μπόουτ είναι στα 3-4 χιλιόμετρα, μια ευθεία από την έξοδο σας (από τα φέρρυ). Στα κεντρικά φανάρια μετα από 3 χιλιόμετρα θα δείτε το φούρνο του Μπεγνή στο δεξί σας χέρι. STOP! Αν είναι βράδυ να ξέρετε ότι στις 23.00 κλείνει οπότε προνοήστε να έχετε κάνει τα ψώνια σας.\nΣυνεχίζοντας, θα βρείτε σχετικά εύκολα να παρκάρετε. Με την είσοδο σας στο μαγαζί να ξέρετε πως μπαίνετε σε ένα οικογενειακό μαγαζί που αποκλείεται να μην το έχει επισκεφτεί κάποιος ντόπιος. Εκτός και αν πρόκειται για καρμοίρη!\nΘα σας υποδεχτούν ευγενικά, θα σας ενημερώσουν με όσες λεπτομέρειες επιθυμείτε γύρω από τα εδέσματα τους και θα έχετε επαγγελματική προσοχή σε ότι κι αν ζητήσετε. Εντύπωση δε, μου έκανε πως μας ήρθε ένα τεράστιο πλοκάμι χταπόδι και η ευγενική κυρία (νομίζω συνιδιοκτήτρια του μαγαζιού) μας το προετοίμασε μπροστά μας, κόβοντας το σε λωρίδες και τοποθετώντας όλα τα απαραίτητα αξεσουάρ από πάνω (λεμόνια κλπ). Δεν θέλουν να αφήνουν τίποτα στην τύχη.\nΟ κατάλογος μακροσκελής όπως ανέφερα, με αρκετά ορεκτικά αλλά και με όλους τους θησαυρούς της θάλασσας. Μπορείτε να βρείτε από μπουρεκάκια με παστουρμά, αρκετές σαλάτες και πολλά θαλασσινά. Δε θυμάμαι να διάβασα κάτι σε κρεατικό στον κατάλογο.\nΑσυναίσθητα με το που καθήσαμε μας ρώτησε ο ευγενικός σερβιτόρος αν επιθυμούμε χταπόδι για να αρχίσουν να το ετοιμάζουν. Απαντήσαμε αμέσως ναι.\n- Ψωμί μοναστηριακό που έρχεται σε χαρτοσακούλα στα 2.25 ευρώ. Φρέσκο και ελαφρώς ψημένο. Ότι πρέπει για...\n- Την αχινοσαλάτα που παραγγείλαμε, στα 5 ευρώ (υπάρχει μια μικρή αμφιβολία αν ήταν 5 ή 9 ευρώ καθώς ήταν σημειωμένη η τιμή με το χέρι). Ο Μπούτσης (ποιός άλλος), την πήρε όλη μπροστά του και την άπλωνε πάνω στο ψωμάκι. Πρόσθεσε και λεμονάκι και... ΑΦΡΟΔΙΣΙΑΚΟ όπως είπε. Δυσκολευτήκαμε για να μην παραγγείλουμε κι άλλη γιατί μόνο λίγα δεν πήραμε.\n- Μους ταραμά στα 5 ευρώ. Με 4 κρατσανιστα ψωμάκια (σαν Bake Rolls), μου φάνηκε σκορδάτη και όχι ακριβώς μους. Δηλαδή όχι κρεμώδης αλλά λιγάκι πιο υγρή. Σε σύγκριση με το Ταξιδεύοντας δεν ήταν τραχιά. Την παρήγγειλα εγώ αν και δεν είναι στις επιλογές μου γενικά.\n- Στριφτάρι στα 5 ευρώ. Μεγάλο τηγανιτό κομμάτι με φέτα και γκούντα αν δεν απατώμαι, χορταστικό αλλά να το μοιραστείτε. Αρκετά τραγανό, λίιιιγο λαδάκι λιγότερο θα ήθελα. Η αδελφή μου βέβαια που έχει κάνει ήδη 3 επισκέψεις είναι μεγάλη φαν του!\n- Κολοκυθοκεφτέδες στα 4.5 ευρώ. Έρχονται 6 στογγυλά τεμάχια, τραγανά κι αυτά. Άρεσαν αρκετά στην παρέα, εγώ θα σας πρότεινα να αποφύγετε τα πολλά ορεκτικά και να επικεντρωθείτε στα θαλασσινά.\n- Πατάτες τηγανιτές στα 2.5 ευρώ. Μεγάλη μερίδα και φρέσκες, όμως ήταν το μόνο πιάτο που δε φαγώθηκε και ο λόγος ήταν πως ήρθαν τελευταίες (!! ).\n- Γάμπαρη τηγανιτή στα 10 ευρώ. ΩΠ ΜΑΓΚΕΣ ΣΤΗ ΜΠΑΝΤΑ! Αυτό το πήρα εργολαβία εγώ. Γαριδομπουκιές, ζουμερές και βούτηγμα στη σως. Ευτυχώς η παρέα κατάλαβε ότι μου έτρεχαν τα σάλια και δεν με ενόχλησαν. Τους ευχαριστώ γι'αυτό. Ακόμα τις σκέφτομαι.\n- Χταπόδι στα 16 ευρώ. Στον κατάλογο η τιμή αναγράφεται από 10 ως 18 ευρώ. Το δικό μας πλοκάμι κόστισε 16, γενναία ποσότητα όπως ανέφερα και περιποιημένη. Άφησα άλλον να το φάει και ευχαριστήθηκε ιδιαίτερα.\n- Ριζότο γαρίδας στα 15 ευρώ. Συνοδεύεται απο πιπεράκι και παρμεζάνα για να βάλεις κατά το δοκούν. Ατάκα "Τι το πήρατε ρε;Δεν μου αρέσουν καθόλου τα ρύζια και τα μακαρόνια με τα θαλασσινά". Ευτυχώς που τα κινητά τηλέφωνα έχουν φωτογραφική κάμερα και τον απαθανατίσαμε για να έχουμε αποδεικτικά στοιχεία! Χυλωμένο άριστα με καλοψημένες γαρίδες, γλύκισμα! Ριξτε πιπεράκι για να αναδειχτούν τα αρώματα του!\n- Κουτσομούρες μερίδα στα 9 ευρώ. Ήρθε μια αρκετα καλή ποσότητα με φρεσκοψημένα, τραγανιστά ψαράκια, σαν να βγήκαν από το νερό μόλις. Ούτε καν χέρι δεν χρειάζεται για να τα καθαρίσετε. Μόνο κάντε μια τομή στη μέση, το κόκκαλο θα βγει άκοπα.\n- 4 μπύρες Νήσος 500άρες στα 16 ευρώ συνολικά. Σημειώστε πως οι πιο εμπορικές επιλογές τύπου Άμστελ-Χάινεκεν κλπ ξεκινούν από 2.5 ευρω. Τιμή που συγκρίνεται με σουβλατζίδικου.\n- Νεράκι 1 λίτρου εμφιαλωμένο 1.5 ευρώ\n- 2 Κόκα Κόλες 250 μλ στα 3 ευρώ συνολικά.\n- Κέρασμα ραβανί από 1 κομμάτι στον καθένα, ότι πρέπει για να αλλάξει η γεύση (με υποψία ινδικής καρύδας).\nΣΥΝΟΛΟ στα 94.75 ευρώ, με την έκπτωση 76 ευρώ (25-26 ευρώ το άτομο).\nΗ απόσταση είναι σημαντική όπως και το κόστος του πήγαιν-έλα (5.5 ευρώ με μηχανή, από 12 ως 20 ευρώ με αμάξι). Το θέμα είναι αν έχεις τη διάθεση να πας και το τι δικαιολογία να σκεφτείς. Η περιοχή είναι ταυτισμένη με ανέμελα καλοκαίρια και ηλιοθεραπεία για όσους δεν επιθυμούν να απομακρυνθούν ή δε διαθέτουν αρκετά χρήματα για νησιά των Κυκλάδων ή της ΚΡΗΤΑΡΑΣ μας!\nΣημειώστε εδώ πως παίζουν και 2 μενού με 39 ευρώ για 2 άτομα ή 57 ευρώ για 4 άτομα, με συγκεκριμένες επιλογές αλλά και με αντιπροσωπευτικά πιάτα του μαγαζιού.\nΒρείτε το ΚΑΤΑΛΛΗΛΟ ΤΑΪΜΙΝΓΚ και κάντε μια επίσκεψη!\nΚαι επειδή η εποχή δε συνίσταται για μπάνιο εκτός και αν είστε χειμερινός κολυμβητής, πάρτε τους γονείς σας μια Κυριακή πρωί να τους πάτε στη μονή Φανερωμένης να ανάψουν ένα κεράκι. Στον γυρισμό πηγαίντε τους στον Κάκια να απολαύσουν θαλασσινά. Θα το εκτιμήσουν όσο δεν πάει! Θα σας δώσουν την ευχή τους!\nΠαρεα τριων ατομων εψαχνε μερος για ουζοκατασταση με μεζε κι επεσε η ιδεα της σαλαμινας! ειχε και καλο καιρο εκεινο το μεσημερι οποτε γιατι οχι? ο ενας ειχε παει στο συγκεκριμενο μαγαζι οποτε τον ακολουθησαμε τυφλα και ευτυχως δεν μας απογοητευσε!\nΟ χωρος δν ειναι κατι το ιδιαιτερο. η τουαλετα πολυ καθαρη-με οτι αυτο συνεπαγεται- και το μαγαζι ειχε μια πληροτητα 70% οποτε βρηκαμε τραπεζι ευκολα! το παρκιν πανευκολο αφου τη συγκεκριμενη ωρα απεναντι υπηρχε αρκετος χωρος.\nΟπως ειπαμε η βαση μας ηταν τα ουζα. μιλαμε για τεραστια ποικιλια. δν εχω ξαναδει τετοια γκαμα σε μεζεδοπωλεια της αθηνας. στα πολυ υπερ του μαγαζιου. στα του φαγητου προτιμησαμε θαλασσινα. οι "μεθυσμενες γαριδες" ηταν το πιο δυνατο πιατο που δοκιμασαμε. δν εχω λογια! το εντυπωσιακο καλαμαρι και η τυροπιτα μου εμειναν σαν μια ευχαριστη αναμνηση!\nΗ εξυπηρετηση ηταν αξιοπρεπεστατη κι ευγενικη! τα παιδια ετρεχαν συνεχως κι ηταν προθυμοι να μας εξυπηρετησουν με χαμογελο! το μεγαλο αρνητικο του κακια ειναι δυστυχως οι τιμες. αλλα οταν καποιος επιλεγει να φαει θαλασσινα και μαλιστα φρεσκα θα πρεπει να πληρωσει το αναλογο αντιτιμο! χαλαλι του ομως\nΟταν ανοιξει ο καιρος κι εχουμε ξανα διαθεση για τετοιου ειδους φαγητο, θα ειναι σιγουρα στις 2-3 επιλογες μας\nΠρώτη κριτική στο Ask for food και θα προσπαθήσω να είναι όσο καλή γίνεται.\nΒρέθηκα στην Σαλαμίνα και αφου αποφάσισα να καθίσω για φαγητό με την κοπέλα μου μην έχοντας ιδέα τι υπάρχει η κοπέλα μου μου πρότεινε τον Κάκια μιας και είχε ξανά φάει παλαιότερα και ειχε μείνει ευχαριστημένη.\nΠριν καθίσω μπήκα να τσεκαρω τι λένε οι κριτικές γιατί οταν έφτασα μου φάνηκε πως το μαγαζί ήταν άδειο αν και Σάββατο (Τελικά υπηρχαν στο μαγαζί δυο παρέες μία στο εσωτερικό και μια έξω). Διαβάζοντας ομως την τελευταία κριτική κάθισα απο την απέναντι μεριά του δρόμου στο λιμάνι οπου υπήρχαν πέντε τραπέζια. Είχα αποφασίσει πως θα τρώγαμε λίγο. Μας φέρανε εμφιαλωμένο νερό ψωμί και δύο ντιπ παστα ελιάς και παντζάρι.\nΠήραμε χταπόδι (στον κατάλογο το εγραφε 9 εως 18) 12 ευρώ για εμένα υπερβολικό για ενα πλοκάμι. Μελιτζάνα γεμιστή με τυρι 4€, βλήτα 3€, πατάτες φρέσκες με τυρί 2,5€ ( ζητήσαμε χωρίς τυρί 2€), καλαμάρι ψητο 8€, κρασι λευκό μισό κιλό 2* 2,5€, νερό 1,5€, ψωμί 1€. Σύνολο πληρώσαμε κάτω απο σαράντα ευρώ.\nΈμεινα ευχαριστημένος με την ποιότητα και την εξυπηρέτηση απλά πιστεύω πως αν τρώγαμε αρκετά και προσθέταμε και ψάρι στην παραγγελία μας ο λογαριασμός θα είχε διπλασιαστεί. Ελπίζω να βοήθησα.\n04 Μαι 2013\nΣε γκανιάν σημείο της παραλίας, καλό φαγητό με κατάλογο που σου δημιουργεί επιφωνηματα ευχαρίστησης (αχινοί, στρείδια, πίνες, πετροσωλήνες κλπ). Μόνο οι κολιτσιάνοι λειπανε. Το χταπόδι του κάπως άγευστο, αλλά μπορεί να έτυχε.\nΧόρτα εξαιρετικά, νόστιμες πατάτες, μεγάλη και δυνατή η ποικιλία σε αποστάγματα. Ενα κλικ φθηνότερο να ήταν θα βοηθούσε. Θα ξαναπάω σίγουρα.\nΚυριακή, μετά από μια όμορφη περιήγηση στην Σαλαμίνα, στάση στον Κάκια για ψαράκι και θαλασσινά.\nΟ χώρος αρκετά καλός, όχι το κάτι ιδιαίτερο.\nΗ εξυπηρέτηση άμεση και γρήγορη ενώ το μαγαζί ήταν γεμάτο.\n-μια μερίδα χόρτα(βρούβες) καλοβρασμένα 3,00€\n-γαριδοκεφτέδες, οι οποίοι ήταν πολύ νόστιμοι αλλά όχι τέλεια τηγανισμένοι αφού είχαν κρατήσει λίγο παραπάνω λάδι 4,50€\n-γόνο καλαμάρι, πραγματικά πεντανόστιμος (δυστυχώς η οικολογική μας συνείδηση ξεχάστηκε για λίγο) 8,50€\n-μπαρμπούνια ψητά(μερίδα 250 γραμ.)τα οποία ήταν το λιγότερο καλό πιάτο, ήρθαν παραψημένα, στέγνα και πολύ ταλαιπωρημένα.(ίσως έπρεπε να τα προτιμήσουμε τηγανητά) 13,00€\n-χταπόδι στα κάρβουνα νοστιμότατο, ψημένο σωστά και ζουμερό 12,00€\nμαζί με 3 μπύρες, πληρώσαμε συνολικά 50,00€\nγια απόδειξή ούτε λόγος....\nΕίναι μια πολύ ωραία ιδέα για απόδραση από την πόλη με συνδυασμό καλού φαγητού!\nΟ Κάκιας ήταν ο λόγος για τον οποίο πρότεινα στο ask4food να συμπεριλάβει τη Σαλαμίνα ως περιοχή. Αυτοί το έκαναν, εγώ ξέχασα να γράψω κριτική.\nΔεν έχω να προσθέσω ιδιαίτερα πολλά σε σχέση με τους προηγούμενους: Έχω πάει 10+ φορές, συνήθως για να φάω μια πανδαισία γεύσεων από θαλάσσινά και ορεκτικά, συνοδεία ούζου. Το ψητό χταποδάκι είναι must (αν και θα το ήθελα ελαφρά φθηνότερο, αν είναι μεγάλο πλοκάμι μπορεί να κάνει και 12+€)), νόστιμο και ωραία ψημένο πάντοτε.\nΑναλόγως χωρητικότητας στομαχιών, για να σκάσετε, υπολογίζω 40 € μαζί με ουζάκι και ψητό χταποδάκι για 2 άτομα. Έχουν, απ' ότι θυμάμαι, και "μενού με προκαθορισμένες επιλογές" για 2 και 4 άτομα, τα οποία επίσης μπορούν να σας κάνουν να σκάσετε.\nΤώρα που φτιάχνει ο καιρός, πηγαίνετε μια βόλτα, δεν θα το μετανιώσετε!\nΑκτή Καραϊσκάκη 38, Σαλαμίνα\n210 4655821- 6972821014


Η ΕΠΙΣΗΜΗ ΘΕΣΗ ΤΟΥ ΕΜΠΟΡΙΚΟΥ ΣΥΛΛΟΓΟΥ ΚΥΠΑΡΙΣΣΙΑΣ ΓΙΑ ΤΗΝ ΔΕΥΑΤ - KYPARISSIANEWS.COM Η ΠΥΛΗ ΤΗΣ ΜΕΣΣΗΝΙΑΣ\nHome Κυπαρισσία Η ΕΠΙΣΗΜΗ ΘΕΣΗ ΤΟΥ ΕΜΠΟΡΙΚΟΥ ΣΥΛΛΟΓΟΥ ΚΥΠΑΡΙΣΣΙΑΣ ΓΙΑ ΤΗΝ ΔΕΥΑΤ\nΗ ΕΠΙΣΗΜΗ ΘΕΣΗ ΤΟΥ ΕΜΠΟΡΙΚΟΥ ΣΥΛΛΟΓΟΥ ΚΥΠΑΡΙΣΣΙΑΣ ΓΙΑ ΤΗΝ ΔΕΥΑΤ\nMessinia news network 5/15/2020 03:00:00 μ.μ. Κυπαρισσία,\nΟ Εμπορικός Σύλλογος Κυπαρισσίας ακολουθώντας πιστά το Άρθρο 2 του καταστατικού του που αναφέρει ότι, » Σκοπός του σωματείου είναι η μελέτη, προστασία, και προαγωγή των οικονομικών και επαγγελματικών συμφερόντων των μελών του» εργάζεται συστηματικά προς αυτήν την κατεύθυνση.\nBy Messinia news network στις 5/15/2020 03:00:00 μ.μ.


Η e-Noesis στην 11η Διεθνή μαθηματική εβδομάδα. - e-Νoesis\nΗ e-Noesis στην 11η Διεθνή μαθηματική εβδομάδα.\nΗ e-Noesis συμμετείχε στην 11η Διεθνή μαθηματική εβδομάδα που έλαβε μέρος τη 2η μέρα στον νομό Πιερίας και διοργανώνεται από την Ελληνική Μαθηματική Εταιρία\nΤο θέμα της εισήγησης ήταν “Η διδασκαλία των μαθηματικών στη ψηφιακή εποχή”\nΣκοπός ήταν να παρουσιάσουμε έναν εναλλακτικό τρόπο στην διδασκαλία των μαθηματικών, εκμεταλλευόμενοι τις δυνατότητες που μπορεί να προσφέρει η τεχνολογία.\nΠαρακάτω περιγράφουμε με λίγα λόγια τα όσα περιλάμβανε η εισήγηση..\nΘέλεις να δεις πως λειτουργεί στην πράξη;\nΗ ιδέα της ψηφιακής πλατφόρμας e-Νoesis ξεκίνησε από μια μικρή ομάδα μαθηματικών, designer και marketer που οραματίστηκαν τη δημιουργία ενός online ψηφιακού κέντρου διδασκαλίας Μαθηματικών.\nΗ αρχική σκέψη μας οργανώθηκε γύρω από την κατασκευή μιας πλατφόρμας που θα παρέχει ζωντανά (live) online μαθήματα-ενότητες που αφορούν αποκλειστικά τα μαθηματικά Γυμνασίου-Λυκείου.\nΈτσι, σε σύντομο χρονικό διάστημα υλοποιήσαμε την ιδέα μας για την ψηφιακή πλατφόρμα που συνεχώς εμπλουτίζεται με βιντεομαθήματα και διαδραστικά τεστ.\nΔιαδραστικό τεστ. Κάντε κλικ για να το δείτε στην πράξη\nΣτόχος της υπηρεσίας μας είναι να βοηθήσει τα παιδιά να κατανοήσουν βασικές μαθηματικές έννοιες, να οργανώσουν τη μελέτης τους και να έχουν εύκολη πρόσβαση στα προγραμματισμένα live μαθήματά μας και στο ψηφιακό υλικό. Σκεφτήκαμε ότι για τη διεξαγωγή του μαθήματος τα παιδιά θα μπορούν να λαμβάνουν έναν κωδικό, ο οποίος θα τους επιτρέπει την είσοδό τους στην ψηφιακή τάξη και από εκεί και έπειτα θα πραγματοποιείται το προγραμματισμένο live μάθημα.\nΓια τον σκοπό αυτό δημιουργήσαμε το στούντιο της e-Noesis, ένας ειδικά διαμορφωμένος χώρος που προσφέρει ηχομόνωση και υψηλής ποιότητας ήχο στα ηχογραφημένα βιντεομαθήματα και τα live μαθήματα.\nΩς προς το ψηφιακό υλικό οι μαθητές θα μπορούν να έχουν 24ωρη πρόσβαση.\nΓνωρίζοντας πως τα μαθηματικά είναι μάθημα που συνδυάζει τη θεωρία με την πράξη νιώθουμε υποχρεωμένοι να δώσουμε μεγάλη βαρύτητα και στο θεωρητικό κομμάτι του μαθήματος εκτός του πρακτικού.Για να μπορέσει λοιπόν ο μαθητής να κατανοήσει τη θεωρία και όχι να την αποστηθίσει πρέπει να μάθει να μελετάει και να σκέφτεται και όχι απλά να διαβάζει. Υπάρχει μεγάλη διαφορά ανάμεσα στην λέξη διάβασμα και μελέτη. Η μελέτη είναι η ουσία αυτού του μαθήματος. Μόνο αν μελετήσεις τα μαθηματικά μπορείς να τα καταλάβεις\nΣτο πλαίσιο λοιπόν της εκδήλωσης για την 11η μαθηματική εβδομάδα, παρουσιάσαμε στους παρευρισκόμενους συγκεκριμένες παραγράφους-ενότητες του σχολικού βιβλίου και αναδείξαμε πώς μπορούμε να κάνουμε έτσι τη διδασκαλία ώστε οι μαθητές να δείξουν ενδιαφέρον γι’ αυτές τις ενότητες.\nΟ λόγος που δίνουμε βάση σε όλο αυτό είναι γιατί παρατηρούμε ότι οι μαθητές δεν μπορούν να κατανοήσουν τη σημασία των εννοιών που περιέχουν και γι’ αυτό επικεντρώνονταν μόνο στην εκμάθηση της μεθοδολογίας και στην επίλυση των ασκήσεων.\nΗ διδακτική προσέγγιση αφορούσε την ενότητα:\nΑ) Των εμβαδών παραλληλογράμμου και τριγώνου.\nΠαρουσιάσαμε πώς προκύπτουν οι τύποι των εμβαδών παραλληλογράμμου μέσω προσομοίωσης.\nΒ) Της γεωμετρικής ερμηνείας του πυθαγορείου θεωρήματος και ποια είναι η σύνδεσή της με το εμβαδόν τετραγώνου.\nΓ) Της εξίσωσης 1ου βαθμού και την έννοια της ισορροπίας.\nΓια τον σκοπό αυτό ζωντανέψαμε το παράδειγμα της ζυγαριάς του σχολικού βιβλίου και με κατάλληλη αφαίρεση βαριδίων βρήκαμε τον άγνωστο ‘’x’’.\nΑπόσπασμα από το βιβλίο.\nΗ προσομοίωση και τα animation που εμπεριέχονται στις ψηφιακές παρουσιάσεις που παρουσιάσαμε στην 11η διεθνή μαθηματική εβδομάδα και χρησιμοποιούμε στις live διδασκαλίες μας, κατασκευάζονται αποκλειστικά από την εξειδικευμένη ομάδα της e-Noesis.\nΌλα τα παραπάνω ξεκίνησαν και προχωρούν με την υποστήριξη των μαθητών μας οι οποίοι μας δίνουν ανατροφοδότηση για τις μέχρι τώρα υπηρεσίες μας. Η ομάδα του e-Νoesis μετά από ένα χρόνο λειτουργίας της πλατφόρμας λειτουργεί αναστοχαστικά και ήδη έχει συμπεριλάβει στα άμεσα σχέδιά της την ανάπτυξη μελλοντικών εφαρμογών που θα συμβάλλουν στη μεγιστοποίηση του επιπέδου κατανόησης του γνωστικού αντικειμένου και στη βελτιστοποίηση των παροχών.\nLatest posts by noisis (see all)\nΗ e-Noesis στην 11η Διεθνή μαθηματική εβδομάδα. - 8 Απριλίου 2019\nΟ Πυθαγόρας, η σχολή του και το πυθαγόρειο θεώρημα. - 8 Μαρτίου 2019\nΜαθηματικά για το ευρωπαϊκό σχολείο - 15 Φεβρουαρίου 2019\n5 Λόγοι για να στραφείς στην online εκπαίδευση αν είσαι…\nΟ αριθμός π από την γέννησή του έως και σήμερα\n5+1 τρόποι να βελτιωθούν οι κακοί βαθμοί στο σχολείο\nΠανελλήνιες εξετάσεις ομογενών: Ό,τι πρέπει να γνωρίζει ένας γονέας\n5 Λόγοι για να στραφείς στην online εκπαίδευση αν είσαι κάτοικος νησιού\nΕπιστήμη και ιστορία


ΓΙΑΤΙ ΟΙ ΚΥΡΩΣΕΙΣ ΤΩΝ ΗΠΑ ΣΤΡΑΓΓΑΛΙΖΟΥΝ ΤΗΝ ΤΟΥΡΚΙΑ ΚΑΙ ΔΙΝΟΥΝ ΑΝΑΣΑ ΣΤΗΝ ΕΛΛΑΔΑ | Ambassadors at Large\nΕίναι καιρός τώρα που όλοι αναμέναμε κάποιες κυρώσεις κατά της Τουρκίας, έστω και για τα μάτια του κόσμου είτε από την ΕΕ είτε από τις ΗΠΑ, για όλη αυτή την αλαζονική συμπεριφορά της, που δεν υπολόγιζε όχι μόνο τους ρολίστες στην Α. Μεσόγειο αλλά και τις μεγάλες δυνάμεις, με μεγαλύτερη βέβαια προκλητική ενέργεια την απόκτηση των ρωσικών πυραύλων S-400.\nΈχουν γραφτεί πάρα πολλά για όλο αυτό το θέμα, όμως οι κυρώσεις των ΗΠΑ ανοίγουν μια νέα ατζέντα στην περιοχή μας, που μπορούμε να καταλάβουμε, μόνο εάν αντιληφθούμε σε ποια σημεία επηρεάζονται τα τουρκικά συμφέροντα.\nΈμφαση βεβαίως θα πρέπει να δοθεί σε ποια σημεία αποδυναμώνεται η Τουρκία αλλά και ποια κενά ασφάλειας θα δημιουργηθούν που θα επιδιωχθεί να καλυφθούν από άλλες δυνάμεις της περιοχής και μη.\nΗ απαγόρευση από τις Ηνωμένες Πολιτείες αδειών εξαγωγών και εξουσιοδοτήσεων στην τουρκική αμυντική βιομηχανία SSB, σύμφωνα με καλά πληροφορημένες στρατιωτικές πηγές, σημαίνει ότι η πολυδιαφημιζόμενη «βαριά» βιομηχανία της Άγκυρας για τα αμυντικά συστήματα βρίσκεται σε εξαιρετικά δύσκολη θέση.\nΤο φιλόδοξο τουρκικό σχέδιο που περιλαμβάνει αναβάθμιση των μαχητικών F-16 με ραντάρ «τύπου» AESA, το οποίο μελετά και αναπτύσσει η τουρκική εταιρία Aseslan, που αποτελεί αντίστοιχο των Ελληνικών VIPER φαίνεται να κλονίζεται. Χωρίς την Αμερικανική βοήθεια και τεχνογνωσία δεν πρόκειται αυτό το πρόγραμμα να κάνει ούτε ένα βήμα, σημειώνεται κατηγορηματικά από τις ίδιες πηγές.\nΤο συγκεκριμένο ραντάρ το διαφήμιζε η Τουρκία ως πολύ ανώτερο από εκείνο που πρόκειται να φέρουν τα 84 αναβαθμισμένα Ελληνικά F-16 VIPER και μάλιστα ο Τουρκικός τύπος σημείωνε ότι ουδείς στη γείτονα θα πρέπει ν’ ανησυχεί για την Ελληνική αναβάθμιση, διότι το ισοζύγιο με την τοποθέτηση του δικού τους ραντάρ και την αναβάθμιση, θα διατηρούνταν ή μπορεί και να υπερτερούσαν…\nΤο ίδιο επηρεάζεται και μια σειρά άλλων εξοπλιστικών προγραμμάτων που έχουν να κάνουν με αντιαεροπορικά συστήματα μικρού βεληνεκούς, με χερσαία οπλικά συστήματα κ.ο.κ., με τις κυρώσεις αυτές ουσιαστικά παγώνουν την αμυντική τουρκική βιομηχανία.\nΑν προσέξει κανείς τον τρόπο με τον οποίο αναπτύσσει οπλικά συστήματα η αμυντική βιομηχανία της Τουρκίας θα παρατηρήσει ότι κατασκευάζει το «πλαίσιο» αλλά σε θέματα εξοπλισμού, και εξαρτημάτων υψηλής τεχνολογίας στηρίζεται σε μεγάλες Αμερικανικές ή Ευρωπαϊκές εταιρείες. Για παράδειγμα για το τουρκικό άρμα μάχης , εισάγει κινητήρες και ολοκληρωμένα συστήματα ηλεκτρονικών, το ίδιο ισχύει και για το νέο εκπαιδευτικό jet αεροσκάφος, το μαχητικό 5ης γενιάς …\nΆρα με αυτό το εμπάργκο ροής υλικών από τις εταιρίες των ΗΠΑ προς τις τουρκικές, που έχουν εξοπλιστικά προγράμματα, είναι βέβαιο ότι τα χρονοδιαγράμματα αν δεν ακυρώνονται πηγαίνουν πολύ πίσω, και ότι είχε σχεδιαστεί ήδη είναι σε μια αναζήτηση της τύχης του … Σε συνδυασμό βεβαίως και με την δύσκολη κατάσταση της τουρκικής οικονομίας, η υποστήριξη όλων αυτών των προγραμμάτων θα είναι κάτι σχεδόν ανέφικτο.\nΚομμάτι των παραπάνω αποτελεί και η περίπτωση του επιθετικού ελικοπτέρου Τ-129 της Τουρκίας, ένα σχέδιο που εξελίχθηκε στην βάση του Ιταλικού επιθετικού ελικοπτέρου της Augusta.\nΟι γείτονες διαθέτουν 50 τέτοια ελικόπτερα και επιχείρησαν να έχουν τον πρώτο τους εξαγωγικό πελάτη, και σύμμαχο τους το Πακιστάν. Τώρα όμως οι Αμερικανοί θα επιβάλλουν εμπάργκο στον κινητήρα. Κι εδώ φαίνεται ξεκάθαρα το τεράστιο πρόβλημα που θα αντιμετωπίσει η Τουρκία καθόσον ένα οπλικό σύστημα το οποίο έχει ολοκληρωθεί σε πολύ μεγάλο βαθμό στην Τουρκία, με ηλεκτρονικά, ηλεκτροπτικά συστήματα της Asaslan, πυροβόλο, πυρομαχικά, τα πάντα από την εγχώρια αμυντική βιομηχανία της Τουρκίας, δεν θα μπορεί να εξαχθεί λόγω της έλλειψης κινητήρων που δεν θα τους τροφοδοτεί η Αμερικανική αγορά.\nΘεωρούμε λοιπόν ότι η συγκεκριμένη απόφαση των κυρώσεων που έρχεται ως συνέπεια για την απόκτηση και ενεργοποίηση των S-400, αποτελεί αφενός σημαντικό κομμάτι των πιέσεων που θέλουν ν’ ασκήσουν οι ΗΠΑ στην Τουρκία για απομάκρυνση της από τον ρωσικό παράγοντα, αφετέρου όμως ο περιορισμός των εξοπλιστικών δυνατοτήτων της στα μεγάλα κυρίως προγράμματα θα αλλάξει τις ισορροπίες στην Α. Μεσόγειο. Συνεπώς δίνεται και στην Ελλάδα μια εξαιρετική ευκαιρία απόκτησης υπεροχής και κάλυψης του γεωστρατηγικού κενού που θα προκύψει. Τέτοιες ευκαιρίες δεν πρέπει να χάνονται…


Η Γερμανία της επισφάλειας και της διάψευσης… « απέραντο γαλάζιο\nBookmark the permalink.\tΗ Γερμανία της επισφάλειας και της διάψευσης…\nby earkas\tΤα τελευταία χρόνια όλο και περισσότεροι Ευρωπαίοι, κυρίως από τις χώρες του Νότου, επιλέγουν τη μετανάστευση στη Γερμανία. Σε μια Ευρώπη που βυθίζεται όλο και περισσότερο στην οικονομική κρίση και που η θέση των εργαζομένων χειροτερεύει συνεχώς, η Γερμανία φαντάζει για πολλούς ως «γη της επαγγελίας», με υψηλούς μισθούς και δυνατότητες επαγγελματικής εξέλιξης. Η πραγματικότητα όμως της γερμανικής αγοράς εργασίας είναι συχνά πολύ διαφορετική από τις προσδοκίες όσων επιλέγουν τη μετανάστευση εκεί. Γιατί μπορεί σε σύγκριση με τους συναδέλφους τους των άλλων ευρωπαϊκών χωρών οι εργαζόμενοί της να διατηρούν πολλά από τα κεκτημένα τους, η Γερμανία όμως εδώ και καιρό δεν είναι πλέον ο παράδεισος των υψηλών αποδοχών και των σταθερών εργασιακών σχέσεων· ιδιαίτερα σε κλάδους όπως η εστίαση αλλά και οι υπηρεσίες γενικότερα.\nΗ επέκταση των ελαστικών μορφών εργασίας, η ανασφάλιστη εργασία και η στυγνή εκμετάλλευση μεταναστών από την ανατολική Ευρώπη και τα Βαλκάνια (που συχνά «στρατωνίζονται» σε παράνομα καταλύματα) έχει δημιουργήσει ένα εργασιακό τοπίο που συνεχώς χειροτερεύει. Η παράκαμψη της εργασιακής νομοθεσίας, η μαύρη εργασία και η μείωση των μισθών μέσω υπεργολαβιών είναι φαινόμενα που συνεχώς επεκτείνονται. Τον προηγούμενο χρόνο οι εργαζόμενοι στη Γερμανία παρείχαν 1,87 δισεκατομμύρια υπερωρίες, από τις οποίες οι 997 εκατομμύρια έμειναν απλήρωτες. Παράλληλα, περίπου 7 εκατομμύρια θέσεις εργασίας είναι μερικής απασχόλησης, ενώ όλο και συχνότερο είναι το φαινόμενο ανθρώπων που αναγκάζονται να κάνουν περισσότερες δουλειές προκειμένου να επιβιώσουν. Συχνά μάλιστα οι αμοιβές για τέτοιες εργασίες είναι χαμηλότερες από τα κοινωνικά επιδόματα που θα λάμβανε κάποιος αν δεν εργαζόταν. Τα λεγόμενα 1 euro jobs, οι εργασίες εκείνες δηλαδή που αμείβονται με περίπου 1 ευρώ την ώρα και παρουσιάζονται ως «επανένταξη» των ανέργων στην αγορά εργασίας, λειτουργούν προς όφελος όχι μόνο των ιδιωτικών επιχειρήσεων αλλά και των δήμων, που καλύπτουν με αυτόν τον τρόπο πολλές από τις ανάγκες τους σε προσωπικό, καθώς τα τελευταία χρόνια ο αριθμός των υπαλλήλων τους έχει περικοπεί σημαντικά.\nΟι προοπτικές για όσους νέους έχουν τελειώσει μόνο το βασικό σχολείο ή ακόμα χειρότερα για όσους το έχουν εγκαταλείψει χωρίς απολυτήριο διαγράφονται ιδιαίτερα δυσοίωνες, καθώς οι εργοδότες ζητούν όλο και περισσότερα προσόντα για να προσλάβουν ή να προσφέρουν μια θέση μαθητείας (η επιτυχής ολοκλήρωση της οποίας αποτελεί προϋπόθεση για την εργασία στα περισσότερα επαγγέλματα), ακόμα κι αν πρόκειται για θέσεις ανειδίκευτης εργασίας που δεν απαιτούν ιδιαίτερα προσόντα. Ακόμα όμως και οι απόφοιτοι πανεπιστημίου έρχονται όλο και συχνότερα αντιμέτωποι με τις ευέλικτες και κακοπληρωμένες μορφές εργασίας, κάτι που μέχρι πριν από κάποια χρόνια θα φάνταζε αδιανόητο. Οι περισσότεροι νέοι μισθωτοί αναμένεται να ζήσουν χειρότερα από τους γονείς τους, δουλεύοντας περισσότερες ώρες για μικρότερο μισθό και κάτω από χειρότερες συνθήκες. Αποτέλεσμα αυτού είναι σήμερα ένας στους δύο εργαζόμενους να είναι δυσαρεστημένος με τον αριθμό των ωρών που εργάζεται (κατά μέσον όρο ένας Γερμανός εργαζόμενος πλήρους απασχόλησης εργάζεται 41,5 ώρες την εβδομάδα), με τους περισσότερους να δηλώνουν ότι ει δυνατόν θα δούλευαν λιγότερο.\nΕδώ δεν θα πρέπει να παραβλέπουμε και την έμφυλη διάσταση του ζητήματος, καθώς τα 2/3 των χαμηλόμισθων είναι γυναίκες: γενικότερα οι γυναίκες αμείβονται κατά μέσον όρο 22% λιγότερο από τους άντρες συναδέλφους τους.\nΔεν θα πρέπει να παραβλέπουμε επίσης και τις επιπτώσεις που έχουν αυτές οι πολιτικές στην υγεία των εργαζομένων. Η αύξηση των ψυχικών νοσημάτων, της κατάθλιψης αλλά και της χρήσης νόμιμων και παράνομων ουσιών προκειμένου να αντεπεξέλθουν οι εργαζόμενοι σε ένα όλο και σκληρότερο εργασιακό περιβάλλον είναι κάτι που παρατηρείται σε μέλη όλων των κοινωνικών στρωμάτων. Περιστατικά κατάχρησης τέτοιων ουσιών που έχουν οδηγήσει μέχρι και στον θάνατο έχουν απασχολήσει συχνά τα μέσα ενημέρωσης, χωρίς βέβαια αυτό να έχει αλλάξει κάτι. Οι φτωχοί επίσης πεθαίνουν νεότεροι από τους πλούσιους (το προσδόκιμο ζωής τους είναι μειωμένο κατά 11 χρόνια για τους άντρες και κατά 8 χρόνια για τις γυναίκες), κάτι που οφείλεται στην κατανάλωση φτηνότερων προϊόντων, στις χειρότερες συνθήκες διαβίωσης αλλά και στο αυξανόμενο άγχος με το οποίο έρχονται αντιμέτωποι.\nΣημαντικές όμως είναι και οι συνέπειες στο συνταξιοδοτικό σύστημα, ιδίως για τους νέους εργαζόμενους. Παρά την αύξηση των ασφαλιστικών εισφορών για τους μισθωτούς (από το 60% στο 70%) και τα χαμηλά ποσοστά ανεργίας, το μέλλον των συνταξιούχων διαγράφεται ζοφερό. Ακόμα και άνθρωποι που θα εργαστούν για όλη τους τη ζωή αναμένεται τελικά να λάβουν συντάξεις πείνας, με τη «φτώχεια στα γεράματα» και την κοινωνική κάθοδο στην τρίτη ηλικία να απειλεί όλο και περισσότερους. Έτσι αντί να απολαμβάνουν τους κόπους μιας ζωής οι μελλοντικοί συνταξιούχοι αναμένεται να καταδικαστούν να ζουν σε μικρά διαμερίσματα, να βασίζονται σε κοινωνικά επιδόματα, ανησυχώντας για το πώς θα αντεπεξέλθουν στους λογαριασμούς τους. Με πρόσχημα το δημογραφικό πρόβλημα της χώρας και τη «μακροβιότητα» των συνταξιούχων έχουν ήδη αρχίσει να ακούγονται φωνές που ζητούν τη σταδιακή αύξηση των ορίων συνταξιοδότησης στα 73 χρόνια μέχρι το 2041, όπως επίσης και την προώθηση των μορφών ιδιωτικής ασφάλισης.\nΑποτέλεσμα αυτής της πολιτικής είναι μια μεγάλη αναδιανομή προς όφελος των δυνάμεων του κεφαλαίου, εξαιτίας και των μεγάλων μειώσεων στη φορολογία του κεφαλαίου και των εργοδοτικών εισφορών που καλούνται να καταβάλουν, μέτρα που έχουν προωθήσει οι τελευταίες κυβερνήσεις. Έτσι, το φτωχότερο 50% του πληθυσμού κατέχει σήμερα μόλις το 2,5% του κοινωνικού πλούτου, όταν το ανώτερο 10% κατέχει τα 2/3 και το ανώτερο 1% το 1/3. Γύρω στα 2/3 του πληθυσμού δεν διαθέτει καθόλου ή διαθέτει ελάχιστη περιουσία. Τα τελευταία δεκαπέντε χρόνια οι πραγματικοί μισθοί και η αγοραστική δύναμη αυτού του 50% υποχωρεί συνεχώς και το κόστος ζωής αυξάνεται (αποτέλεσμα και της εισαγωγής του ευρώ, που έπληξε ιδιαίτερα τα λαϊκά στρώματα) καθώς οι πραγματικοί μισθοί είναι όλο και χαμηλότεροι.\nΒεβαίως και η μεσαία τάξη της χώρας πλήττεται έντονα καθώς τις τελευταίες δεκαετίες λαμβάνει χώρα μια αργόσυρτη αποδιάρθρωσή της. Την τελευταία δεκαετία τα στρώματα αυτά συρρικνώθηκαν σύμφωνα με κάποιους υπολογισμούς από το 64% στο 58% (χάνοντας γύρω στα 3 εκατομμύρια από το 1991). Μία από τις συνέπειες του γεγονότος αυτού είναι και η εντεινόμενη υπερχρέωση του πληθυσμού, με πάνω από το 10% των ενηλίκων να έχει συσσωρεύσει χρέη και συνολικά 10-12 εκατομμύρια να κινδυνεύουν να βυθιστούν ή να έχουν ήδη βυθιστεί σε χρέη που δεν ξέρουν πώς να αποπληρώσουν. Χαρακτηριστικό παράδειγμα με άμεσες πρακτικές επιπτώσεις είναι οι συνεχόμενες αυξήσεις στα τιμολόγια του ηλεκτρικού ρεύματος, που οδηγούν εκατοντάδες χιλιάδες νοικοκυριά να μένουν χωρίς ρεύμα και σε κάποιες περιπτώσεις ακόμα και χωρίς νερό.\nΘα περίμενε κανείς ότι η εντεινόμενη φτωχοποίηση των Γερμανών και η αντιμετώπισή της θα αποτελούσε κεντρικό θέμα συζήτησης στο κοινοβούλιο. Καθώς όμως οι οικονομικοί δείκτες ευημερούν και η επίσημη ανεργία μειώνεται, η κουβέντα δεν αγγίζει τον πυρήνα του ζητήματος, δηλαδή την ανάγκη γενναίων μισθολογικών αυξήσεων και κρατικής παρέμβασης στην αγορά εργασίας. Και καθώς τα 2/3 των οικονομικών και πολιτικών ελίτ της χώρας προέρχονται από το ανώτερο 3,5% του πληθυσμού και οι αντιστάσεις στις συγκεκριμένες πολιτικές δεν έχουν βρει ακόμη την απαιτούμενη οργάνωση και πολιτική έκφραση, μάλλον δεν θα πρέπει να αναμένουμε στο άμεσο μέλλον σημαντικές ανατροπές.\n← Ουδέν κρυπτόν υπό τον ήλιο…\nΠρόσφατα σχόλια\tΠάρε, πάρε!!! | tolm… στο Πάρε, πάρε!!!Αφού υπάρχουν και χε… στο Αφού υπάρχουν και χειρότερα…Κεφάλαιο και κράτος… στο Κεφάλαιο και κράτος α λα γερμα…Οι δημοκρατικές δομέ… στο Οι δημοκρατικές δομές μιας «δι…Φιντελ…Λεν ότι η Κού… στο Φιντελ…Λεν ότι η Κούβα ε…Το αφεντικό τρελάθηκ… στο Το αφεντικό τρελάθηκε;HeadWaiter στο Κόκκαλα στον λαιμό…Στη Κούβα παλεύουν ν… στο Στη Κούβα παλεύουν να εξαλείψο…Post-truth… — απέραν… στο Post-truth…radicalsubjectivityb… στο περί γλώσσας και εξουσιών…sweet jane eyre στο καλό ταξίδι Φιντέλ …Το νόημα της Μαύρης… στο Το νόημα της Μαύρης Παρασκευής…Στράτευση στα 18, σύ… στο Στράτευση στα 18, σύνταξη στα…\tφίλοι και φίλες…Δημοφιλή άρθρα & σελίδες\tΣχολιάζοντας τις απόψεις του Μητροπολίτη Πειραιώς...\tΑφού υπάρχουν και χειρότερα...\tΚούρτσιο Μαλαπάρτε «Το Δέρμα»...\tΗ Μόνικα Βίτι δεν θυμάται πια...\tΑνδρείκελα...\tΚβαντική υφή του Χωροχρόνου .Ένα άλλο Σύμπαν!\tΤί έγινε στα 'Ιμια\tFake news και αλλαγή παραδείγματος...\tΚεφάλαιο και κράτος α λα γερμανικά...\tΣτη Κούβα παλεύουν να εξαλείψουν το θάνατο. Στις Η.Π.Α. ο θάνατος έρχεται με συνταγή γιατρού…\tΣυζητήθηκαν και διαβάστηκαν πολύ…\tΠρόσφατα άρθρα\tΨευδαισθήσεις…\nΝομιναλισμός. Το πρώτο μοντέρνο…


Το κυνήγι - Fukuda Andrew | Public βιβλία\nΣυγγραφέας: Fukuda Andrew\nΣύνοψη του βιβλίου "Το κυνήγι"\nΜην ιδρώνεις. Μη γελάς. Μην προσελκύεις την προσοχή των άλλων. Και πάνω απ' όλα, ό,τι κι αν κάνεις, μην ερωτευτείς κάποιον απ' αυτούς. Ο Τζιν διαφέρει από όλους γύρω του. Δεν μπορεί να τρέξει με την ταχύτητα του φωτός, οι ακτίνες του ήλιου δεν τον σκοτώνουν, δεν τυραννιέται από ασίγαστη λαχτάρα για αίμα. Ο Τζιν είναι ανθρώπινο πλάσμα και γνωρίζει τους κανόνες. Πρέπει να κρύβει την αλήθεια. Είναι ο μόνος τρόπος για να παραμείνει ζωντανός στον κόσμο της νύχτας - έναν κόσμο όπου τα ανθρώπινα πλάσματα θεωρούνται λιχουδιά. Όταν κληρώνεται για να κυνηγήσει τα τελευταία εναπομείναντα ανθρώπινα πλάσματα -μια μοναδική, εξαιρετικά σπάνια ευκαιρία-, η προσεκτικά οικοδομημένη ζωή του αρχίζει να καταρρέει γύρω του. Ο δρόμος του διασταυρώνονται με τον δρόμο ενός κοριτσιού που τον κάνει να νιώθει πράγματα που δεν πίστευε ότι θα ένιωθε ποτέ - αλλά και με τον δρόμο μιας αγέλης ανελέητων κυνηγών, που τον αντιμετωπίζουν με ολοένα αυξανόμενη καχυποψία, καθώς υποπτεύονται την αληθινή φύση του. Τώρα που ο Τζιν βρήκε επιτέλους κάτι για το οποίο αξίζει να αγωνιστεί, η ανάγκη του να επιβιώσει είναι ισχυρότερη από κάθε άλλη φορά... Αξίζει ωστόσο να θυσιάσει γι' αυτό την ανθρωπιά του;\nΣυγγραφέας/εις: Fukuda Andrew\nΤίτλος πρωτοτύπου: The Hunt\nISBN 10: 960-501-696-6\nΟι κριτικές για το Το κυνήγι συλλέγονται από την reevoo\nΕπαληθευμένες αξιολογήσεις για Το κυνήγι\nαλεξανδρούπολη μητέρα 2 παιδιών\nΚαταιγιστική δράση, κρατάς την αναπνοή σου από την πρώτη σελίδα μέχρι την τελευταία. Κάτι μεταξύ βρικολάκων και ζόμπι, πολύ έξυπνη ιδέα, το προτείνω ανεπιφύλακτα, ειδικά στους φαν της λογοτεχνίας του φανταστικού.


Τα αλλάζει ο «Μάξιμος Σαράφης»: Πιθανολογώ, δεν έχω κανένα στοιχείο για πολιτικούς - ta allazei o «maximos sarafis»: pithanologo, den echo kanena stoicheio gia politikous\n22:55 24/2/2020 - Πηγή: Blueskytv\nγια τον πρώην πρωθυπουργό Αντώνη Σαμαρά, σύμφωνα με πληροφορίες, ανέφερε ότι «δεν έχω κανένα στοιχείο. Κι ό,τι είπα είναι πιθανολόγηση».\nΟι… πιθανολογήσεις Σαράφη για πολιτικά πρόσωπα συνεχίζονται: Και για Σαλμά, Κουτρουμάνη, Λυκουρέτζο, Πικραμμένο, Βενιζέλο κανένα “απολυτως” στοιχείο δεν δόθηκε, όπως και για τον Άδωνι Γεωργιάδη. Αρνήθηκε επίσης κατ’ αντιπαράσταση εξέταση με Μανιαδάκη, Δεστεμπασίδη και Βουλκίδη.\nΤα αλλάζει ο «Μάξιμος Σαράφης»: Πιθανολογώ, δεν έχω κανένα στοιχείο για πολιτικούς on BLUE SKY.\nαδωνις γεωργιαδης, στην κ, blue sky, γαδα, novartis, σαμαρας, στουρναρας, συγκεκριμένο, πικραμμενος, βενιζελος, συριζα, skai, blue, sky, skai, γινε, δοθηκε, ειπε, εφημεριδα, υποθεση, εκδοσεις, μηνες, παντα, φιασκο, blue, blue sky, sky, μπροστα, novartis, πληροφοριες, στην κ, ξεπλυμα\nμπαρμπι .ζρ, ηλεια τωρα, γοκ\nΟ Τζόρνταν βοήθησε τη σύζυγο του Κόμπι και λύγισε [pic & vid]\nΙταλία: Στους επτά οι νεκροί από τον κορωναϊό – Αυξάνονται τα κρούσματα\nΠέρασε και από την Κρήτη ο ΠΑΣ, 2-0 τον Πλατανιά: Όλο και πιο κοντά στην άνοδο\nΠροειδοποίηση από ΠΟΥ: Ο κόσμος να προετοιμαστεί για ενδεχόμενο πανδημίας του κορωναϊού\nΒόλος – ΑΕΛ 0-0: Μοιρασιά στη Θεσσαλία και τέλος στα όνειρα για εξάδα\nΛιβύη: Σάρατζ και Χαφτάρ δεν θα καθίσουν στο ίδιο τραπέζι - Προβληματισμός για την αποχή από τη Γενεύη\nΑλέξης Τσίπρας: Το σχέδιο της κυβέρνησης είναι η πλήρης ιδιωτικοποίηση δικτύων και ενεργειακών φορέων [vid]\nΚορωνοϊός - Βραζιλία: Πάνω από 1.000 θάνατοι σε ένα 24ωρο


Εμπριμέ σλιπ-μαγιό με εμπριμέ μοτίβο καρπούζια - Orchestra GR\nΕμπριμέ σλιπ-μαγιό με εμπριμέ μοτίβο καρπούζια\nΕμπριμέ σλιπ-μαγιό με εμπριμέ μοτίβο καρπούζια - Orchestra\nΚΩΔ. : MF5806\nΈνα μαγιό με εμπριμέ μοτίβο καρπούζια για χαρούμενες διακοπές!\nΣλιπ-μαγιό με λάστιχο στη μέση και στους μηρούς. Πράσινο. Εμπριμέ μοτίβο καρπούζια σε όλη την επιφάνεια. Βολάν ραμμένο στη μέση, με ροζ φιόγκο στα πλάγια. Επένδυση στον καβάλο.


Όλοι στην Απεργία 4 Φλεβάρη. | Εργατική Λέσχη Καλλιθέας\nTagged: φλεβάρη, Απεργία, ασφαλιστικό\n← Κυριακή 24/1/16 στις 19:30 Εκδήλωση – Συζήτηση «Πλειστηριασμοί Α’ Κατοικίας – Όσα πρέπει να γνωρίζουμε»\nΠέμπτη 4-2-16 Αποκλεισμός κτιρίου Teleperformance. →